**п**

**Република Северна Македонија**

**Министерство за животна средина и просторно планирање**

**ПРЕДЛОГ**

**ЗАКОН ЗА УПРАВУВАЊЕ СО ЕЛЕКТРИЧНА И ЕЛЕКТРОНСКА ОПРЕМА И ОТПАДНА ЕЛЕКТРИЧНА И ЕЛЕКТРОНСКА ОПРЕМА**

**Скопје, ноември , 2019 година**

**ВОВЕД**

I. **ОЦЕНА HA СОСТОЈБИТЕ BO ОБЛАСТА ШТО ТРЕБА СЕ УРЕДИ CO ЗАКОНОТ И ПРИЧИНИ ЗА ДОНЕСУВАЊЕ HA ЗАКОНОT**

Управувањето со електрична и електронска опрема (ЕЕО) и отпадна електрична и електронска опрема (ОЕЕО) е регулирано со Законот за управување со електрична и електронска опрема и отпадна електрична и електронска опрема (“Службен весник на Република Северна Македонија” број (6/12, 163/13, 146/15, 39/16) година. .

Овој закон беше усогласен со Директивата 2002/96/ЕЗ за отпадна електрична и електронска опрема (ОЕЕО) и со дел од Директивата 2002/95/ЕЗ за рестрикција на употребата на определени опасни супстанции во електрична и електронска опрема.

Досегашниот Закон за управување со електрична и електронска опрема и отпадна електрична и електронска опрема ја утврди рамката за воспоставување на управување со ОЕЕО, која претежно се засновува на преземање на активности за нејзино одделно собирање, складирање, третман и отстранување.Системите за управување воглавном се спроведуваа од неколку самостојни и колекетивни постапувачи за управување со отпадната опрема кои ги спроведуваат обврските на производителите што произлегуваа од овој закон.Резултатите од неговото спроведување покажаа слабости и неможност да се постигнат пропишаните цели за собирање заради недостаток на потребна инфраструктура како и мерките за намалување на потрошувачката на нови производи преку повторната употреба и примена на концептот на циркуларна економија.

Континуираното зголемувањето на обемот на понудата на пазарот и скратувањето на иновациските циклуси во производтвото на електрична и електронска опрема интензивно ја забрзуваат замената на веќе користената ЕЕО со нова, што ја позиционира ОЕЕО како најбрз растечки тек на отпад .Производството на модерната електроника користи многу дефицитарни и скапи ресурси, па искористувањето на материјалите содржани во ОЕЕО кога е тоа економски оправдано и технички возможно станува императив во глобалната определба за зачувување на природните материјални ресурси т.е.за спроведување концептот за циркуларна економија на производите. Понатаму, ОЕЕО претставува комплексна смеса на материјали и компоненти, вклучително и опасни супстанции кои претставуваат закана за животната средина и здравјето на луѓето, па доколку ОЕЕО не е соодветно управувана, може да предизвикаат големи еколошки и здравствени проблеми.

Поаѓајќи од ваквта состојба Директивата 2002/96/ЕЗ за ЕЕО и Директивата 2002/95/ЕЗ за ограничување на употребата на определени опасни супстанции во ОЕЕО беа преработени во 2011 и 2012 година и за таа цел беа донесени две нови Директивата 2012/19/ЕУ за ОЕЕО и Директивата 2011/65/ЕЗ за рестрикција на употребата на определени опасни супстанции во ЕЕО со која се бараa тешките метали како што се олово, жива, кадмиум, шествалентен хром и бромираните забавувачи на горењето, да бидат заменети со побезбедни алтернативи.

Дополнително, новиот пакет на законодавство на ЕУ во областа на управувањето со

отпадот и воведувањето на концептот на циркуларна економија како задолжителен пристап во управувањето со отпадот, наметна потреба за реоценување и доуредување на националното законодавство од оваа област.

Со нова Директивата 2012/19 / ЕУ за ОЕЕО се воведува сосема друга категоризација на ЕЕО, уште поамбициозни цели за собирање, рециклирање и преработка поголема јасност на дефинициите и нови обврски на неколку засегнати страни. Исто така се воспостави заедничка методологија за пресметување на масата на ЕЕО пуштена на националниот пазар во секоја земја-членка и заедничка методологија за пресметување на масата на ОЕЕО создадена во секоја земја-членка.

**II. ЦЕЛИ, НАЧЕЛА И ОСНОВНИ РЕШЕНИЈА**

Со донесувањето на нов Закон за управување со електрична и електронска опрема и отпадна електрична и електронска опрема ќе се транспонираат Директивата 2012/19 / ЕУ за ОЕЕО и дел од Директивата 2011/65/ЕУ (РОС) и ќе се воспостави и зајакне одговорност на производителот за управувањето со ОЕЕО која настанува од ЕЕО којашто ја пушта на пазарот на Република Северна Македонија.

Со предложеното закононско решение ќе се придонесе за одржливо производство и потрошувачка преку, како прв приоритет, спречување на создавање на ОЕЕО и, дополнително, со повторна употреба, рециклирање и други видови на преработка на отпадот за намалување на отстранување на ОЕЕО како и ќе се придонесе во ефикасното користење на ресурсите и добивање на вредни секундарни суровини.

Со предложеното законско решение ќе се создадат и услови за воспоставување на систем за управување со отпадната електрична и електронската опрема преку :

-.обезбедување систем за собирање на ОЕЕО, и обезбедување на повторна употреба и преработка, со цел постигнување на националните цели за собирање, преработка и рециклирање на ОЕЕО преку самостојни или колективни постапувачи;

- обезбедување на еднакви услови за работа на производителите кои пласираат ЕЕО на пазарот со чија употреба се создава ОЕЕО со цел да го реализираат својот удел во спроведувањето на одговорност на производителот;

- oбезбедување точни и ревидирани податоци за количеството на ЕЕО што се пушта на пазарот во Република Северна Македонија како и за управувањето со ОЕЕО,

- информирање на јавноста и подигнување на јавната свест за ЕЕО и видот на ОЕЕО што се создава со употребата на ЕЕО, за начинот на кој може граѓаните да се вклучат во управувањето со ОЕЕО, како и за неговото влијание врз животната средина и здравјето на луѓето.

Со усвојување на Законот за управување со електрична и електронска опрема и отпадна електрична и електронска опрема и неговото спроведување ќе се обезбеди и заштита на животната средина и здравјето на луѓето како резултат на :

-забрана/ограничување за користење на опасни супстанции со што се елиминира можноста да се загадат водите и почвата и загадувачки супстанции да се вградат во синџирот на исхрана во случај да отпадната опрема сепак завршат во природа или на други недозволени места за отстранување;

-стриктна примена на технички стандарди и на најдобри достапни техники и пракси за собирните места, инсталациите за третман, преработка и рециклирање.

**III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Со Законот не се уредуваат посебни обврски кои наметнуваат дополнителни средства за буџетот на централната или локалната власт.Законот овозможува поефикасно искористување на средствата кои до сега се собираат од надоместокот за управување со ОЕЕО, што го плаќаат производителите, при што ја зајакнува обврската средствата собрани од овој надоместок да се трошат на проекти кои придонесуваат кон заштитата на животната средина и подобро управување со OEEO преку спроведувањето на програмата што ќе се донесува согласно прописите за проширена одговорност на производителот.

**IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗАТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

Со законот се потврдува досеташниот систем за определување на надоместок за постапување со ОЕЕО како и истиот се унапредува во смисла на ограничување на можноста за неплаќање на надоместокот, како и воведување на нови мерки со кои се намалува можноста средствата да се трошат за цели кои не се директно поврзни со заштитата на животната средина и управувањето со отпадот.

Законот не воспоставува директни нови материјални обврски за правните лица производителите кои пуштаат ЕЕО на пазарот на Република Северна Македонија, но го потврдува досегашниот систем со кој производителите, кои имаат одговорност согласно овој закон да ги сносат трошоците за управување со ОЕЕО како што беше предвидена и во досегашниот Законот за управување со електрична и електронска опрема и отпадна електрична и електронска опрема.

**V. ПРЕГЛЕД НА ПРОПИСИ ШТО ТРЕБА ДА СЕ ДОНЕСАТ ЗА СПРОВЕДУВАЊЕ НА ЗАКОНОТ**

Со цел воспоставување на препорачаниот систем за управување со отпадна електрична и електронска потребно е да се донесе Закон за проширена одговорност на производителот во управување со посебните текови на отпад, потребен за воспоставувањето на самостојни или колективни постапувачи за управување со ОЕЕО и Законот за управување со отпад во однос на детерминирање на поимите и дефиниции кои се користат во овој закон.

Понатаму, согласно одредбите на овој закон, потребно е да се донесат следните подзаконски акти и тоа:

1. Правилник за неисцрпната листа на производи кои припаѓаат во рамките на категориите на електрична и електронска опрема (член 5 ставот (5) );
2. Правилник за максимално дозволените масени концентрации на опасните супстанции во ЕЕО, хомогени материјали, дозволеното количество и видови на опасни супстанции, како и роковите до кога е дозволено присуството на опасните супстанции, областите на примена кои се изземени од забраната во однос на медицински производи и инструменти за пратење и контрола, кабли, резервни делови за поправка, повторна употреба, обновување на функцијата или за зголемување на капацитетот за опрема (член 9 став (2);
3. Правилник за формата,содржината и начинот на означување на опремата (член 10 ставот (4));
4. Правилник за формата и содржината на евиденцијата за количеството на преземената, собраната како и предадената отпадна опрема од домаќинствата (член16 ставот (4));
5. Правилник за минималните технички услови на местата за складирање на отпадната опрема (член 21 став (4));.
6. Правилник за минималните барања за одвоен третман на отпадната опрема, материјалите и деловите на отпадната опрема (член 21 став (6));.
7. Правилник за формата и содржината на евиденцијата во килограми по категории на одделно собраната отпадната опрема кои влегуваат и излегуваат од инсталацијата за третман /преработка,количество за извезните количини, како и за вкупото количество остататоците во килограми, предадени за отстранување. како и формата и содржината на обрасците на извештаите за управување со отпадната опрема и извештаи за извезената отпадна опрема (член 23 став (12));
8. Правилник за начинот на пресеметување на целите за собирање од член 22 од овој закон како и, начинот на пресметување на целите за преработка .(член 23 став (16);
9. Правилник за формата и содржината на образеците за евиденција, образецот за квартални извешта и годишниот извештај за управување со отпадната опрема (член 34 (став 5));
10. Правилник за формата и содржината на образецот за кварталната пресметка на надоместокот и образецот за повраток на надоместокот како и начинот и потребната документација за враќање на уплатениот надоместокот (член 36 став (15));
11. Правилник за начинот за водење, одржување и чување на евиденцијата за пресметаниот и уплатен надоместок , како и формата и содржината на образецот за квартална пресметка за уплатениот надоместок (член 37 ставот (3)); .
12. Правилник за услови за прекуграничен пренос на користена опрема, потребната документација, како и за начинот и доказите за функционалноста на користената опрема и содржината на евиденцијата (член 41 став (5));.
13. Правилник за формата и содржината на евиденцијата на изречените опомена.54 став (3)
14. Правилник за формата и содржината на прекршочниот платен налог (член 59 став ( 7));.

Спроведувањето на законот ќе се врши од страна на следните надлежни институции:

* Министерство за животна средина и просторно планирање
* Министерство за финансии, Управа за јавни приходи
* Управа за животна средина
* Државен инспекторат за животна средина
* Државен пазарен инспекторат
* Единиците на локална самоуправа
* Овластени инспектори за животна средина и комунални инспектори на општините ,општините во градот Скопје и градот Скопје.

**ПРЕДЛОГ ЗАКОН ЗА УПРАВУВАЊЕ СО ЕЛЕКТРИЧНА И ЕЛЕКТРОНСКА ОПРЕМА И ОТПАДНА ЕЛЕКТРИЧНА И ЕЛЕКТРОНСКА ОПРЕМА**

**I ОПШТИ ОДРЕДБИ**

**Член 1**

**Предмет на уредување**

Со овој закон се уредуваат барањата за заштита на животната средина, здравјето на луѓето преку спечување или намалување на негативните влијанија од создавањето и постапувањето со отпадната електрична и електронска опрема кои треба да се исполнат при производаството на електрична и електронска опрема, собирање, повторна употреба, преработка и отстранување, како и други прашања за постапување со отпадна електрична и електронска опрема од страна на економските оператори како и другите субјекти кои учествуваат во постапките на производство и постапувањето со отпадната електрична и електронска опрема.

**Член 2**

**Супсидијарна примена на други закони**

(1)За прашањата кои се однесуваат на правилата и начинот на управување со отпадната електрична и електронска опрема кои не се регулирани со овој закон, соодветно ќе се применуваат одредбите на Законот за управување со отпад (во понатамошниот текст: прописи за управување со отпад).

(2) За прашањата во врска со пристап до информации кои се однесуваат на животната средина, учеството на јавноста во донесување на одлуки и оцена на влијанието од определени стратегии, планови и програми врз животната средина доколку со овој закон не е поинаку уредено, соодветно ќе се применуваат одредбите на Законот за животната средина.

(3)За регулирање на прашањата во врска со електрична и електронска опрема и отпадната електрична и електронска опрема и организирање на производителите во самостојни постапувачи или колективни постапувачи за спроведување на проширената одговорност на производителот за управување со отпадната електрична и електронска опрема, соодветно ќе се применуваат одредбите од Законот за проширена одговорност на производител во управување со посебните текови на отпад.

(4) На постапките утврдени со овој закон ќе се применуваат одредбите од Законот за општата управна постапка, доколку со овој закон поинаку не е уредено.

(5) Одредбите на овој закон не ја исклучуваат примената на прописите кои се однесуваат на безбедноста, здравствената и хигиено-санитарната заштита, прописи за безбедност, за хемикалии, дизајн на производи, доколку со овој закон поинаку не е уредено.

(6) Сите мерки, стандарди и цели утврдени со овој закон ќе се применуваат како минимални барања кои треба да се исполнат при управувањето со електрична и електронска опрема и отпадна електрична и електронска опрема.

(7) Доколку со друг закон се предвидуваат еколошки мерки и стандарди во управувањето со електричната и електронската опрема и отпадната електрична и електронска опрема, тогаш ќе се применуваат построги мерки и стандарди со цел заштита на животната средина и постигнување на целите на животната средина

**Член 3**

**Цели на Законот**

(1)Основни цели на овој закон се:

- намалување до најмало можно ниво на негативното влијание од електричната и електронската опрема и отпадната електрична и електронска опрема врз животната средина и врз здравјето на луѓето и

- унапредување на стандардите за заштита на животната средина од страна на економските оператори во текот на животниот циклус на производите, а особено при третман, повторната употреба, преработката и отстранувањето на отпадната електрична и електронска опрема.

(2) Покрај целите од ставот (1) од овој член, во согласност со концептот на циркуларна економија, со овој закон треба да се постигнат и следниве цели:

- спречување на создавање на отпадна електрична и електронска опрема;

- намалување на количеството на отпадна електрична и електронска опрема;

- намалување и ограничување на употребата на опасни супстанции во електрична и електронска опрема;

-обезбедување на сеопфатен систем за управување со отпадна електрична и електронска опрема (повратен прием, собирање, повторна употреба,третман рециклирање и други видови на преработка на отпадната електрична и електронска опрема,);

- постигнување на високо ниво на повторна употреба, рециклирање и други видови на преработка на отпадната електрична и електронска опрема, како и намалување на отстранувањето на отпадната електрична и електронска опрема;

- обезбедување на поволни услови за воспоставување и развој на пазарот за повторна употреба, рециклирање и други начини на преработка на отпадната електрична и електронска опрема;

- обезбедување на еднаква положба на пазарот на сите субјетки и избегнување и отстранување на трговските бариери кои можат да го нарушат пазарот со електрична и електронска опрема;

- намалување на потрошувачката на енергија и на употребата на примарни суровини при производството на електрична и електронска опрема и при третманот на отпадната електрична и електронска опрема ;

- потикнување на користење на најдобри достапни техники за третман, преработка и рециклирање; и

- обезбедување на услови за потикнување на развојот на еко дизајн на производите, земајќи го предвид целиот животен циклус на производот.

**Член 4**

**Начела**

(1) Во согласност со целите за долгорочна заштита на животната средина и одржливо користење на природните ресурси, управувањето со електричната и електронската опремата се заснова на:

1) начелото на одговорност на производителот според кое, производителот кој при вршење на својата дејност создава и придонесува кон создавање на отпадна електричната и електронската опремата е одговорен за преземање на мерки за управување со отпадна електричната и електронската опремата со цел да се елиминира и/или намали до крајна можна мера негативното влијание врз животната средина кое настанува како резултат на отпадната електрична и електронска опрема создадена од неговата дејност, вклучувајќи и создавање на услови за остварување на висок степен на одделно собирање, повторна употреба, рециклирање и друг начин на преработка на отпадната електрична и електронска опрема, и

2) начелото на процена на животниот циклус на производот според која, производителот на електрична и електронска опрема е должен да изврши процена на животниот циклус на електричната и електронската опрема на начин со кој ќе се подобрат еколошките перформанси на опремата, ќе се исклучи или намали присуството на опасни супстанции во електричната и електронската опрема согласно со научно-техничките достигнувања, ќе се дизајнира на начин што ќе придонесе кон намалување на отпадна електрична и електронска опрема со цел да се спречат негативните влијанија врз животната средина.

(2) Во управувањето со електричната и електронската опрема, покрај начелата од ставот (1) од овој член, соодветно се применуваат и начелата утврдени во Законот за животната средина, Законот за управување со отпадот (во понатамошниот текст:прописи за управување со отпад и Законот за проширена одговорност на производителот во управување со посебни текови на отпад (во понатамошниот текст: прописите за проширена одговорност на производителот) .

**Член 5**

**Примена на Законот**

(1)Одредбите на овој закон се применуваат на следниве категории на електрична и електронска опрема:

1. Опрема за промена на температура;

2. Екрани, монитори и опрема која има екрани со површина поголема од 100 cm2;

3. Ламби;

4. Голема опрема (секоја опрема кај којашто некоја надворешна димензија е поголема од 50 см,вклучувајќи, но не ограничувајќи се на: апарати за домаќинство, информатичко комуникациска технологија и телекомуникациска опрема, опрема за потрошувачи, опрема за осветлување, опрема што репродуцира звук или слики, музичка опрема, електрични и електронски алати, играчки, опрема за спорт и рекреација, медицински уреди, инструменти за следење и контрола, автоматски диспензери, опрема за производство на електрични струи. Оваа категорија не ја опфаќа опремата вклучена во категориите од точките 1 ,2 и 3 на овој став;

5. Мала опрема (секоја опрема кај којашто некоја надворешна димензија не е поголема од 50 cм вклучувајќи, но не ограничувајќи се на: апарати за домаќинство, опрема за потрошувачи, опрема за осветлување, опрема што репродуцира звук или слики, музичка опрема, електрични и електронски алатки, играчки, опрема за спорт и рекреација, медицински уреди, инструменти за следење и контрола, автоматски диспензери, опрема за производство на електрични струи. Оваа категорија не опфаќа опрема вклучена во категориите од точките 1,2,3 и 6 од овој став и

6. Мала информатичко-комуникациска технологија и телекомуникациска опрема (секоја опрема кај којашто некоја надворешна димензија не треба да е поголема од 50 см.

(2) Одредбите на овој закон се применуваат и на отпадната електрична и електронска опрема од производите од ставот (1) од овој член.

(3)Одредбите на овој закон се применуваат и на сите употребувани производи пуштени на пазарот во Република Северна Македонија, како што се класифицирани во став (1) од овој член.

(4)Одредбите на овој закон се применуваат и за одделни видови на производи распоредени во неисцрпната листа на производи од ставот (5) од овој член кои припаѓаат во рамките на категориите од став (1) од овој член ( во понатамошниот текст: видови на опрема).

(5)Министерот кој раководи со органот за животна средина ја пропишува неисцрпната листа на производи кои припаѓаат во рамките на категориите од ставот (1) од овој член.

**Член 6**

**Исклучок на примена на Законот**

Одредбите на овој закон не се применуваат на:

1. електрична и електронска опрема која е наменета за заштита на суштинските интереси на безбедноста на државата, вклучувајќи оружје, муниција и воен материјал, наменети за специјални воени цели;

2. опрема која е посебно дизајнирана и инсталирана како дел од друг вид опрема која е исклучена од или не спаѓа во категориите на опрема од член 5 став (1) од овој закон, и која може да ја исполни својата функција само ако е дел од таа опрема ;

3. светилка со горилник (вжештена жичка);

4. опрема дизајнирана за да биде испратена во вселената;

5. големи стационарни индустриски алатки;

6. големи фиксни инсталации, освен опрема која не е посебно дизајнирана и инсталирана како дел од тие инсталации;

7.патнички или товарни превозни средства со исклучок на електрични возила на две тркала кои не се хомологизирани;

8.не-патна подвижна механизација која е расположлива единствено за професионални цели;

9.опрема која е посебно и исклучиво дизајнирана само за примена во истражувања и развојни цели, која е расположлива единствено врз основа на деловна размена само меѓу деловни субјекти;

10.медицински уреди и ин-витро дијагностички медицински уреди за кои се очекува пред крајот на употребниот циклус да бидат заразни, како и активни медицински помагала за вградување.

**Член 7**

**Дефиниции**

(1) Одделни изрази употребени во смисла на овој закон го имаат следново значење:

1. .”Електрична и електронска опрема” е опрема чијашто правилна работа зависи од електрична струја или електромагнетските полиња, како и опрема што е наменета за производство, пренос и мерење на тие струи и полиња, класифицирани во една од категориите од членот 5 став (1) од овој закон и е наменета за употреба под напон кој не надминува 1.000 волти за наизменична струја и 1500 волти за еднонасочна струја (во натамошниот текст: (опрема);
2. .”Отпадна електрична и електронска опрема” e отпад од електрична и електронска опрема во согласност со прописите за управување со отпадот вклучувајќи ги сите составни делови, потсклопови и потрошни делови и материјали кои се дел од производот во моментот на исфрлање (во натамошниот текст: отпадна опрема);
3. “Отпадна опрема од домаќинства” е отпадна опрема која се создава во домаќинствата, како и отпадна опрема која се создава од индустријата, комерцијалните, институционалните, занаетчиските, услужните и други дејности, а која поради видот и количеството е слична на отпадната опрема од домаќинствата. Отпад од опрема кој се користи и од домаќинствата и од корисници различни од домаќинствата во секој случај ќе се смета како отпадна опрема од домаќинствата;
4. “Заостаната отпадна опрема“ е оптоварување на животната средина настанато од отпадна опрема која настанала од опрема којшто е која е пуштена на пазар до 1 јануари 2013 година;
5. “Големи стационарни индустриски алатки” е голем склоп на машини, опрема и/или делови кои заеднички функционираат за одредена намена, која е трајно монтирана на одредено место и која може да ја демонтираат само професионално обучени лица за работа со таква опрема, и која се користи и одржува од професионално обучени лица во индустриски производствен погон или во објект за истражување и развој;
6. “Голема фиксна инсталација” е голема комбинација на повеќе видови на апарати, или други уреди, кои

* се склопуваат, монтираат и демонтираат од страна на професионално обучени лица;
* се наменети за постојана употреба како дел од зграда или конструкција на претходно
* определено и за тоа наменето место и
* може да се заменат само со иста специјално дизајнирана опрема.

1. “Не-патна подвижна механизација“ е машинерија со вграден извор на енергија, чиешто функционирање бара движење или континуирано или полу-континуирано движење помеѓу низа фиксни работни локации, додека работаат;
2. "Медицински уред" значи медицински уред или додаток како што е дефинирано со прописите од областа на здравството;
3. "Ин витро дијагностички медицински уред" значи ин витро дијагностички уред или додаток како што е дефинирано со прописите од обласдта на здравството;
4. "Активен имплантибилен медицински уред" значи активен медицински имплантабилен медицински уред како што е дефинирано со прописите од областа на здравството.
5. .”Правење достапен на пазарот” е секоје снабдување на производот за дистрибуција , потрошувачка или за употреба на пазарот во Република Северна Македонија при вршење на трговската дејност, во замена за плаќање или бесплатно;
6. .”Пуштење на опрема на пазарот” е активност на првото пуштање на производот на пазарот во Република Северна Македонија на професионала основа;
7. “Производител“ е секое правно лице или физичко лице кое без оглед на начинот на кој врши продажба, вклучувајќи ја и продажбата со помош на комуникација на далечина која е уредена со прописите за заштита на потрошувачите, во однос на договорите склучени на далечина:

* е основано во Република Северна Македонија и произведува опрема под свое име или трговска марка или ја проектирал или произвел опремата па ја продава под свое име или трговскта марка на територијата на Република Северна Македонија ;
* има седиште во Република Северна Македонија и препродава на територијата на Република Северна Македонија , под свое име или трговска марка, опрема произведена од друг производител, со тоа што препродавачот не се смета за производител ако марката на изворниот производителот е наведена на опремата, како што е предвидено во алинеја еден од оваа точка ;
* има седиште во Република Северна Македонија и поради вршење на својата дејност увезува опрема заради пуштање на пазарот во Република Северна Македонија или извезува опрема надвор од неа. Како производител ќе се смета и производител кој како краен корисник заради свои потреби увезол опрема без посредник, како и правно или физичко лице кое увезува употребувана опрема и ја пушта на пазарот во Република Северна Македонија;
* основано е во друга земја и продава опрема по пат на комуникација на далечина директно на домаќинства или други корисници различни од домаќинства во Република Северна Македонија;

За производител нема да се смета лице кое обезбедува само финансиска поддршка според или во согласност со каква било финансиска спогодба освен ако тој не делува и како производител во смисла на алинеите 1, 2, 3 и 4 нa оваа точка.

1. . “Мал производител“ е правно или физичко лице кое пушта на пазатот во Република Северна Македонија опрема наведена во член 5 од овој закон вклучувајќи го и производителот кој како краен корисник увезува опрема без посредник во количество не поголемо од она утврдено во член 31 став (1) од овој закон, во текот на една календарска година;
2. “Трговец“ е секое правно или физичко лице кое во синџирот на снабдување ја прави опремата достапна на пазарот.Трговец, може во исто време да биде и производител согласно точка 13 од овој член.
3. „Краен корисник“ е физичко или правно лице , потрошувач, кое заради сопстевни потреби а не за продажба, се стекнува со опрема од која по искористувањето настанува отпадна опрема и која ја исфрла, сака да ја исфрли или од него се бара да ја исфрли;
4. .“Економски оператори “ поврзани со електричната и електронската опрема се правно или физичко лице кој при вршење на својата дејност при управување со опрема и отпадна опрема може да биде производител, трговец и/или поседувач; .
5. “Оператор на инсталација за преработка на отпадна опрема “ е правно лице кое има соодветна дозвола за тертман и/или преработка на отпадна опрема, согласно Законот за управување со отпад, кадешто се вршат операции за третман и/или повторна употреба, рециклирање, и други видови преработка на отпадна опрема;
6. „Собирач на отпадна опрема“ е правно или физичко лице кое собира ,времено чува и складира отпадна опрема од домаќинства согласно овој закон во понатамошниот текст:собирач);
7. .“Собирано место е објект или дел од објект, со кое управува собирач, уредено за оделно собирање и времено чување и складирање како и други активности, пред нејзино предавање во инсталација за преработка на отпадна опрема. Собирното место може да биде и дел од инсталацијата за преработка;.
8. .“Извлекување“ во смисла на овој закон, е секоја постапка на рачно, механичко, хемиско или металуршко ракување со отпадната опрема со која што се извлекуваат опасните супстанции, смеси и составни делови кои се во препознатлив тек, или се препознатлив дел од одреден тек при проcтапката на третман. Супстанција, смеса или составен дел станува препознатлив тек ако може да се идентификува со следење за да се потврди еколошки безбеден третман;
9. .“ Финансиски договор“ е секој договор за кредит, закуп (лизинг), изнајмување или продажба на одложено плаќање или договор кој што се однесува на која било опрема, без разлика дали условите од тој договор или спогодба, или кој било дополнителен договор или аранжман предвидува дека преносот на сопственоста на таа опрема ќе се случи или би можело да се случи;
10. “Хомоген материјал“ е материјал кој во сите свои делови има еднаков состав или материјал кој е составен од комбинација на материјали кои не можат да се одвојат еден од друг со механички постапки како што се развиткување, режење, дробење, мелење или со абразивни постапки;
11. .“Идентификационен и Транспортен формулар е придружен докумет кој се пополнува и предава ,при секој транспорт и предавање на отпадот во земјата, согласно прописите за управување со отпад ( во понатамошниот текст :формулари за пренос на отпад),
12. Поседувач, е правно или физичко лице кое со вршењето на својата регистрирана дејност постојано или привремено создава и/или поседува отпадна опрема (како на пример сервиси за поправка на електрична и електронска опрема ).Како поседувач, во смисла на овој закон не се сметаат граѓаните или домаќинствата.

(2) За потребите на овој закон, соодветно ќе се применуваат дефинициите од Законот за управување со отпадот за изразите употребени во овој закон, а кои се однесуваат на отпад, опасен отпад, управување со отпад, собирен центар, собирање, одделно собирање, складирање, превенција, повторна употреба, третман, преработка, подготовка за повторна употреба, рециклирање, отстранување, стручен орган и орган за животна средина.

(3) За потребите на овој закон, соодветно ќе се применуваат и дефинициите од Законот за проширена одговорност на производителот за управување со посебните текови на отпад, а кои се однесуваат на изразите за проширена одговорност на производителот, колетивен постапувач и самостоен постапувач.

**II.ПЛАНИРАЊЕ, ПРОЕКТИРАЊЕ И ИСПОЛНУВАЊЕ НА БАРАЊА ЗА ЗАШТИТА НА ЖИВОТНАТА СРЕДИНА И ПУШТАЊЕ НА ОПРЕМА НА ПАЗАРОТ**

**Член 8**

**Дизајнирање на опремата**

(1) Производителот на опрема и производителот на материјали и составни делови на опремата се должни при проектирањето, дизајнирањето и производството на опремата да преземат мерки и активности со кои обезбедуваат:

1) намалување на употребата на опaсни супстанции на најмала можна мерa и

2) олеснето расклопување и демонтирање, повторна употреба, рециклирање и друг начин на преработка на отпадната опрема, нејзините составни делови и вградени материјали.

(2)При проектирањето,дизајнирањето и производството на опремата, производителите мора да ги земат предвид и барањата за екодизајн на производите поврзани со енергија кои овозможуваат повторна употреба и преработка.

(3) Производителот не смее со посебен дизајн на опремата, нејзините составни делови и материјали или со производните постапки да ја оневозможат повторната употреба на опремата, освен доколку тој дизајн или тие производни постапки не нудат значајна предност за заштитата на животната средина и/или безбедност при користење на опремата.

**Член 9**

**Забрани и ограничувања за користење на опасни супстанции во опремата**

(1) Се забранува пуштање на пазар во Република Северна Македонија опрема од категориите од членот 5 став (1) на овој закон, вклучително кабли и резервни делови за нивна поправка, повторна употреба, обновување на функцијата или за зголемување на капацитетот, кои содржат олово (Pb), жива ( Hg ), кадмиум (Cd ), шествалентен хром ( Cr+6), полибромирани бифенили (PBB) и полибромирани дифенил етри ( PBDE ).

(2) Mаксимално дозволените масени концентрации на опасните супстанции од став (1) од овој член во хомогени материјали, дозволеното количество и видови на опасни супстанции, како и роковите до кога е дозволено присуството на опасните супстанции, областите на примена кои се изземени од забраната на став (1) од овој член во однос на медицински производи и инструменти за пратење и контрола, кабли, резервни делови за поправка, повторна употреба, обновување на функцијата или за зголемување на капацитетот за опрема, ги пропишува министерот кој раководи со органот за животна средина.

(3) За исполнување на барањата од ставовите (1) и (2) од овој член производителот спроведува внатрешна контрола на производството, ја подготвува потребната техничка документација,со податоците за опасни супстнции како и спроведува постапка за сообразност.

(4)За надзор и за исполнување на барањата од ставовите (1), (2) и (3) од овој член, правилата и условите за пуштање на пазарот и спроведување на постапката за оценка на сообразност, како и употреба на ознаката за сообразност се применуваат прописите за безбедност на производите.

**Член 10**

**Барања за означување на опремата**

(1) Со цел да се минимизира отстранувањето на отпадната опрема како несортиран комунален отпад и да се овозможи нејзино одделно собирање, производителот е должен на опремата која ја пушта на пазар, на видно место да обезбеди јасно видлива, читлива и прикажана на неизбришлив начин ознака за обврска за одделно собирање.

(2) Доколку ознаката од ставот (1) од овој член не може да биде втисната на самата опрема, заради големината или нејзината специфична употреба, истата се става на пакувањето, во упатството за употреба или во гарантниот лист на опремата.

(3) Називот на производителот односно неговата трговска марка мора да бидат јасно видлив на натписот прицврстен на опремата како и податокот кога опремата е пуштена на пазар.

(4)Формата,содржината и начинот на означување на опремата од ставот (1) од овој член ги пропишува министерот кој раководи со органот за животна средина.

**III. УПРАВУВАЊЕ СО ОТПАДНА ОПРЕМА**

**Член 11**

**Обврски на производителот за управувањи со отпадна опрема од домаќинствата**

(1)Производителот е должен да обезбеди и организира систем за собирање на отпадната опрема од домаќинствата каде,повратниот прием и собирањето на отпадната опрема од домаќинствата се врши на начин на кој на крајните корисници и трговецот кој ја презема отпадната опрема од домаќинствата ќе ја враќаат бесплатно со цел понатамошно постапување и постигнување на целите за собирање и целите за преработка на отпадната опрема, согласно овој закон.

(2)При определување на бројот и распоредот на местата за собирање на отпадната опрема од домаќинствата треба да се земе во предвид бројот на жителите во соодветната локација при што во системот за собирање треба да обезбедат најмалку едно собирно место на 30 000 илјади жители. За населените места со 2000 жители или помалку од 30 000 жители се организираат посебна привремено определени локацијии за преземање.

(3) При определување на бројот и локацијата на местата за одделно собирање се земаат во предвид бројот и местата за собирање на отпадна опрема кои се веќе воспоставени.

(4) Воведувањето на системот за собирање не треба да го попречува функционирањето на постоечките системи за собирање на комунален отпад и за одделно собирање на други текови на отпад.

(5) Обврските од ставовите (1) и (2) од овој член, производителот може да ги исполни како самостоен постапувач или преку колективен постапувач, согласно прописите за проширена одговорност на производителот..

**Член 12**

**Забрана за напуштање на отпадна опрема**

Забрането е отпадната опрема да се напушти или предава како дел од несортиран комунален отпад.

**Член 13**

**Обврски на трговецот за повратен прием и собирање на отпадната опрема од домаќинствата**

(1) Трговецот е должен, при продажба на опрема на крајниот корисник да ја прими назат отпадната опрема од домаќинствата, бесплатно, доколку, сака да ја врати и доколку согласно својата функција и класификација спаѓа во категориите од член 5 став (1) од овој закон и ја има истата функција како продадената опрема, а бројот на парчиња од отпадната опрема е еднаков со бројот на парчиња од продадената опрема (систем еден на еден).

(2) Во случај на домашна испорака на опрема од страна на трговецот, треба да се понуди бесплатно преземање на отпадната опрема од домаќинствата од местото на достава, барем за истиот број парчиња од истата функција и класификација на опремата од крајниот корисник, доколку истиот сака да ја предаде.

(3) Трговецот кој има малопродажна продавница со површина над 400 m2 е должен да обезбеди простор ( во самиот објект на продажниот простор или во негова непосредна близина) за бесплатно собирање на отпадна опрема од домаќинствата со големина чиј надворешен обем е до 25 см и без обврска за купување на слична опрема од крајниот корисник. Просторот мора да биде достапен до јавноста и да бидат на видно место истакнати јасно видливи знаци за неговата местоположба.

(4)Трговецот е должен во својот продажен простор, како и на неговата веб-страна, интернет, печатени маркетиншки материјали за продажба да. истакне информација за крајниот корисник за можноста за враќање ,на отпадната опрема од домаќинатсвата како за неговата обврска за преземање.

(5)Трговецот е должен собраната отпадната опрема од домаќинствата да ја предаде, без надоместок на собирач или на инсталација за преработка на отпадна опрема кои се дел од ситем на колективен или самостоен постапувач со формулари за пренос на отпад..

(6)Производителот е должен да обезбеди редовно преземање на отпадната опрема од домаќинствата од трговецот толку често за да не се акумулира.

(7)Трговецот не треба да поседува дозвола за местата за повратен прием или за собраната отпадната опрема од домаќинствата во своите деловни простории , во согласност со прописите за управување со отпад.

(8) Трговецот може, самостојно или во договор со производителот може да ги охрабри крајните корисници да ја враќаат отпадната опрема со цел зголемено учество во собирањето на отпадната опрема, олеснување на процесот за повторна употреба и преработка преку нудење попусти при купување нови производи, или со други поттикнувачки мерки.

(9) Отпадната опрема која е преземена и собрана од трговецот се засметува во целите за собирање од член 22 од овој закон.

(10) Трговецот за исполнување на обврските од став (1) и (2) од овој член, склучува договор со самосотоен или колективен постапувач со времетраење од најмалку една календарска година согласно прописите за проширена одговорност на производителот..

**Член 14**

**Преземање на отпадната опрема од домаќинствата од трговецот**

(1)Трговецот е дожен да обезбеди простор или место за повратен прием на отпадната опрема од домаќинствата од крајните корисници, согласно членот 13 став (1) и (2) од овој закон, во својот продажен простор или друго место за преземање.

(2)Трговецот може, во договор со производителот , да овозможи повратен прием на отпадната опрема од домаќинствата на место за собирање, кое го обезбедува производителот, самостојно или преку колективен постапувач.

(3)Расположливоста на таквите места нема да влијае врз обврските на трговецо од член 13 од овој закон.

**Член 15**

**Одбивање на повратен прием на отпадна опрема**

(1) Трговецот може, да одбие да ја прими отпадната опрема од домаќинствата од крајниот корисник доколку:

- отпадната опрема од крајниот корисник не ги содржи основните составни делови;

-опремата содржи друг вид отпад освен отпадна опрема или

- отпадната опрема е толку оштетена или загадена што поради опасните супстанции кои ги содржи, ја загрозува животната средина и здравјето на луѓето.

(2) Доколку трговецот одбие да ја прими отпадната опрема од домаќинствата поради причините наведени во ставот (1) од овој член, тој е должен да го извести крајниот корисник за собирен центар, собирно место или инсталација за преработка на отпадна опрема каде крајниот корисник може да ја остави отпадната опрема.

**Член 16**

**Евиденција како обврска на трговецот**

(1) Трговецот е должен да води евиденција за количеството на преземената, и собраната како и предадената отпадна опрема од домаќинствата , според вид и категории од член 5 став (1) од овој закон, за понатамошно управување на посебен образец.

(2) Евиденцијата што ја води трговецот мора да се наоѓа во соодветна деловна просторија , во која се врши трговија и во секое време да биде достапна на надлежните инспекциски органи.

(3)Трговецот е одговорен за сеопфатноста и точноста на пријавените податоци од евиденцијата.

(4) Трговецот, од производителот од кој ја набавува опрема е должен да обезбеди писмена изјава дека е дел од самостоен или колективен постапувач за управување отпадна опрема, односно изјава дека производителот го платил надоместокот од член 36 од овој закон.

(5) Министерот кој раководи со органот за животна средина, ја пропишува формата и содржината на образецот за водење на евиденцијата од став (1) на овој член.

**Член 17**

**Обврски за крајните корисници**

(1) Крајниот корисник е должен отпадната опрема од домаќинствата да ја врати кај трговецот , на собирач во собирен центар или друго место за преземање и собирање ,определено на локално односно регионално ниво.

(2) Крајниот корисник, отпадната опрема која не е отпадна опрема од домаќинствата е должен да ја предаде на производителот или правно лице кои поседуваат соодветна дозвола, согласно прописите за управување со отпад, на начин, согласно член 26 од овој закон.

(3) Крајниот корисник е должен отпадната опрема пред да ја предаде, да ја собере, да ја чува одвоено, за да не се меша со друг вид отпад, да не се ситни или на друг начин уништува или загадува со опасни или други супстанции, пришто нејзината повторна употреба или преработка би биле оневозможени.

(4) Отпадната опрема од домаќинствата доколу е толку оштетена, поради што, опасните супстанции содржани во неа, ја загрозуваат или би можеле да ја загрозат животната средина и здравјето на луѓето, односно истата останала без најважните составни делови, или е загадена со друг вид отпад, крајниот корисник е должен да ја предаде во собирен центар, собирно место или инсталација за преработка на отпадна опрема согласо овој закон.

**Член 18**

**Приклучување кон ситем на самостоен или колективен постапувач**

(1)Правните и физички лица, доколку при вршење на својата регистрирана дејност повремено создаваат и поседува отпадна опрема должни се да ја собираат одвоено од комунален или друг вид на отпад и да ја предадат на собирач или во инсталација за преработка на отпадна опрема која има дозвола согласно прописите за управување со отпад.

(2)Правните и физичките лица од став (1) на овој член, можат да се вклучат кон систем за собирање на отпадна опрема преку спроведување на мерките и активности кои се однесуваат на:

- обезбедување на простор и соодветни садови за собирање на отпадната опрема;

- поставување на известувања и информации за крајните корисници од членот 30 од овој закон.

(3) Колективниот односно самостојниот постапувач и субјетките од став (1) од овој член склучуваат договор со взаемна согласност.

(4) Субјектите од став (1) од овој член се должни собраната отпадната опрема да ја предадат без да ја мeнуваат, на собирач и/или транспортер или на инсталација за преработка на отпадна опрема, кои се дел од систем на колективен или самостоен постапувач, со формулари за пренос на отпад.

(5) Субјектите од став (1) од овој член не треба да поседуваат дозвола, согласно прописите за управување со отпад за активностите од став (2) од овој член.

**Член 19**

**Обврски на градоначалникот**

(1) Градоначалникот на општините, општините во градот Скопје и градот Скопје е должни да го организира одделното собирање на отпадната опрема од домаќинствата, да организира нејзино собирање од овластен давател на услуги за собирање, да определи и организираат собирни пунктови за одделно собирање на отпадната опрема во собирни центри или други времено определени локации на целата територија на општината, општините во градот Скопје и градот Скопје, каде крајните корисници ќе можат бесплатно да ја оставаат отпадната опрема од домаќинствата.

(2) При определување на локациите на собирните центри, треба да се земе предвид бројот на жителите во населеното место, при што треба да се обезбеди најмалку еден собирен центар на ниво на општина, односно најмалку по еден собирен центар за најмалку 30.000 жители.

(3) Собирните центри од ставот (2) на овој член ги вклучуваат и постојните места и локации за прием на одделно собрани фракции на комунален отпад, доколку овие места ги исполнуваат условите утврдени со овој или друг закон.

(4) За одделното собирање од став (1) од овој член, и во собирните центри или други времено определени локации , колективниот постапувач и/или самостојниот постапувач можат да го кофинасираат целосно или делумно собирањето, кое се врши согласно прописите за проширена одговорност на производителот како и да соработуваат со овластен давателот на услуги за собирање на отпадната опрема од домаќинствата на регинално или општинско ниво.

(5) Отпадната опрема одделно собрана на определените места од став (1) од овој член се предава на самостојниот постапувач односно колективниот постапувач врз основа на склучен договор со градоначалникот на општините, општините во градот Скопје и градот Скопје односно организационите единици за регионално управување со отпад , преку Центарот за развој на соодветниот плански регион.

(6) Во договорот од став (5) од овој член се регулираат и меѓусебните обврски и други прашања од интерес на договорните страни,согласно прописте за проширена одговорност на производителот.

(7) Договорот се склучува за период од најмалку една година.

(8) Организационите единици за регионално управување со отпади и општините, општините во градот Скопје и градот Скопје се должни да ја информираат јавноста за адресите на собирните центри на територијата на таа општина, општините во градот Скопје и градот Скопје вклучени во системот за управување со отпадната опрема или за локацијата на собирните места за истите.

**Член 20**

**Барања за собирање, складирање и транспортирање на отпадна опрема**

(1) Отпадната опрема треба одделно да се собира од другите видови на отпад, пришто особено, приоритет треба да се даде на отпадна опрема за размена на температура која содржи супстанции што ја осиромашуваат озонската обвивка и флуорирани гасови со ефект на стаклена градина, опрема за осветлување што содржи жива и фотоволтаични панели како и мала опрема од категориите 5 и 6 од членот 5 став (1) од овој закон.

(2) Самостојниот постапувач и колекетивниот постапувач се должни, во Програмата за управување со посебните текови на отпад ,која се изготвуваат согласно прописите за проширена одговорност на производителот да предвидат посебни мерки и активности со кои приоритет ќе се даде на одделното собирањето на отпадната опрема од ставот (1) од овој член.

(3) Собирањето, како и транспортирањето на собраната отпадната опрема треба да се врши на начин кој овозможува, поголем обем на предавање за подготовка за повторна употреба на цел производ, повторна употреба на делови од отпадната опремата, преработка и рециклирање како и во најголема можна мера да овозможи извлекување на опасните супстанции согласно барањата од член 21 став (5) од овој закон.

(4) За остварување на барањата од став (3) од овој член , при транспортот отпадната опрема не треба да е изложена на временски услови или на опасност од контаминација или други оштетувања при што се пополнуваат и предаваат придружни формулари.

(5) Отпадната опрема која се собира времено чува и се складира во собирното место треба да не се меша со други текови отпад, да се распоредува во категории односно видови од членот 5 став (1) од овој закон како и да се исполанат техничките барања од за складирање од членот 21 став (4) од овој закон.

(6) Со цел да се подобри подготвувањето за повторна употреба пред било какво натамошно пренесување, субјектите кои управуваат со собирните места или собирните центри треба да обезбедат, поделба на места за посебно собирање на отпадната опрема којашто треба да се подготви и е погодна за подготовка за повторна употреба од останатата собрана отпадна опрема, преку овозножување на пристап до таа опрема на персоналот од инталциите за третман и преработка.

(7) Собирач кој одделно собира и ја складира собраната отпадна оперма, должен е собраната отпадна опрема да ја предаде во инсталација за преработка на отпадната опрема, која е дел од систем на колективен или самостоен постапувач со кој склучил договор согласно прописите за проширена одговорност на производителот, без надоместок за нејзината вредност или вредноста на одделни компоненти или материјали со формулари за пренос на отпад.

(8) Собирачот е должен во евиденцијата која ја води согласно, прописите за управување со отпад, посебно да ја евидентира собраната отпадна опрема со податоци за категории изразена во килограми за колекетивен или самостоен постапувач како и за вкупно собраната отпадна опрема од трговците, други собирни места или собирни центри вклучувајќи ги и податоците за вкупото количеството на предадената отпадна опрема во секоја инсталциија за преработка.

(9)Доколку, собирачот,собира и складира отпадна опрема за повеќе самостојни и колективни постапувачи тогаш податоците од евиденцијата е должен да ги чува одвоено. за секој самостоен постапувач или колетивен постапувач.

(10)Начинот на доставување на податоците од став (8) од овој член, заедно со формуларите за пренос на отпад,се уредуваат со договорот склучен меѓу самостојниот постапувач или колективен постапувач и собирачот,соглано прописите за проширена одговорност на производителот.

**Член 21**

**Барања за соодветно третман на отпадната опрема**

(1) Се забранува отстранување на одделно собраната отпадна опрема што не го поминала процесот на пред третман од став (5) од овој член, како и третман и преработка.

(2) На одделно собраната отпадна опрема која се создава на територијата на Република Северна Македонија,се врши третман согласно овој закон, при што подготовката за повторна употреба треба да има предност во однос на рециклирањето, а рециклирањето треба да има предност во однос на другите начини на преработка или отстранување.

(3) Во објектите за собирање на отпадната опрема како и во инсталацијата за третман и преработка на отпадната опрема пред третманот, отпадната опрема треба да се чува и складира на начин кој спречува да се згмечи, и здроби, или на друг начин уништи или контаминира со опасни или други супстанции, пришто повторната употреба, рециклирање или друг начин на преработка би било технички или финансиски оневозможено.

(4)Минималните технички услови на местата за складирање на отпадната опрема ги пропишува министерот. кој раководи со органот за животна средина.

(5)Пред третман, различен од подготовката за повторна употреба, преработка или рециклирање како минимум, вкучува процеси на извлекување на сите течности и одвоен третман на отпадната опрема.

(6)Минималните барања за одвоен третман на отпадната опрема, материјалите и деловите на отпадната опрема ги пропишува министерот кој раководи со органот за животна средина..

(7) Со материјалите, смесите и составните делови од опремата кои се одвоени по пред третманот, рециклирање или друг начин на преработка се постапува согласно прописите за управување со отпад.

(8)При избор на инсталација за третман и преработка, предност треба да се даде на инсталација која е вклучена во сертифицирани системи за заштита на животната средина.

(9) Во инсталацијата за третман и преработка на отпадната опрема се врши третман на отпадната опрема со примена на најдобри достапни техники.

(10) Земајќи ги во предвид аспектите на животната средина и потребата за подготовка за повторна употреба и рециклирање, барањата од ставот (5) од овој член се применуваат на таков начин што нема да се попречува еколошката подготовка за повторна употреба и рециклирање на составните делови или на целокупната отпадна опрема.

**IV. ОБВРСКИ НА ПРОИЗВОДИТЕЛОТ**

**Член 22**

**Национални цели за собирање**

(1) Националните цели на Република Северна Македонија за собирање, на отпадна опрема од просечната тежина на опрема што се пушта на пазарот во предходните три години се:

- во 2021 година - 25% ;

- во 2022 година - 30%;

- во 2023 година - 35% ;

- во 2024година - 40%

- во 2025 година - 45%

- во 2026 година, - 55% ;

- во 2027 година - 65%

(2) Просечнато количество на опрема што е пуштени на пазарот во предходните три години од страна на сите производители, заради одредување на количество за собирање на отпадна опрема, се утврдува од страна на стручниот орган согласно прописите за проширена одговорност на производителот.

(3)Минималното количество на отпадна опрема по категорија изразено во килограми, што секој производител е должен да ја собере во дадена година, е најмалку еднаква на процентот од ставот (2) од овој член, врз основа на годишното количество на опрема пуштена на пазарот во Република Северна Македонија во претходните три година од страна на производителот.

‘(4) Годишните цели за собирање по категорија отпадна опрема во килограми за дадената година, производителот е должен да ги утврдува секоја година до 31 март, како што е утврдено во ставот (3) од овој член.

(5)Владата на Република Северна Македонија на предлог на министерот кој раководи со органот за животна средина, целите од став (1) од овој член може да ги ревидира по потреба, во согласност со планските документи од прописите за управување со отпад и да ги објавува за наредната година најдоцна до 15 декември во тековната година.

**Член 23**

**Национални цели за преработка**

(1) Од 1 јануари, 2027 година производителот е должен, за одделно собраната отпадна опрема согласно член 22 од овој закон, да ги постигне најмалку следниве нациналните цели за рециклирање и преработка на отпадната опрема по категориите на опрема од член 5 став (1) од овој закон и тоа:

1. за отпадна опрема која спаѓа во рамките на категориите опрема од точките 1 до 4:

— 85 % се преработува, и

— 80 % се подготвува за повторна употреба и се рециклира;

2. за отпадна опрема која спаѓа во рамки на категоријата на опрема од точка 2:

— 80 % се преработува, и

— 70 % се подготвува за повторна употреба и се рециклира;

3. за отпадна опрема која спаѓа во рамки на категориите на опрема од точките 5 до 6:

— 75 % се преработува, и

— 55 % се подготвува за повторна употреба и се рециклира;

4.за отпадна опрема која спаѓа во рамки на категоријата на опрема од точка 3, 80 % се рециклира.

(2)Заради постепено постигнување на целите од став (1) од овој член, министерот кој раководи со органот за животна средина утврдува годишни цели за повторна употреба, рециклирање и преработка за период од 3 години.во согласност со планските документи усвоени согласно со прописите за управување со отпад, најдоцна до 15 декември во тековната година за наредната година и ги објавува на интернет страницата на органот за животна средина.

(3)Целите од став (1) од овој член се годишни минимални барања кои се пресметуваат за секоја категорија на опрема пооделно, со делење на количеството на отпадната опрема изразено во килограми што влегува во инсталацијата за преработка на отпадната опрема ,после извршениот пред третман од чен 21 став (5) од овој закон, со количеството на целата одделно собраната отпадна опрема од секоја категорија, изразена во проценти.

(4) Постапките за сортирање и складирање пред преработка не се земаат во предвид при пресметување на целите од став (1) од овој член.

(5) Производителот е должен секоја година до 31 март да ги утврди своите годишни цели за повторна употреба, рециклирање и преработка по категорија на опрема изразена во килограми за тековната година. (во понатамошниот текст: цели за преработка).

(6) За пресметување на целите од ставот (1) од овој член, операторот на инсталацијата за преработка на отпадна опрема е должен да води евиденција во килограми по категории на одделно собраната отпадната опрема, делови, материјали и супстанции од таа опрема кои влегуваат и излегуваат од инсталацијата за третман и/или влегува во инсталација за преработка рециклирање и повторна употреба вклучувајќи ги и извезните количини, како и за вкупото количество остататоците во килограми, предадени за отстранување.

(7)Евиденцијата од став (6) од овој член секој оператор ја води поединачно за производителот, кој е самостоен постапувач или за колективниот постапувач, со кој има скучено договор.за извршување на работите за преработка на отпадна опрема.

(8) Врз основа на податоците од евиденцијата од став (6) од овој член, операторот подготвува и доставува извештај, до самостојниот постапувач или до колективниот постапувач на посебен образец.

(9) Отпадната опрема се извезува согласно прописите за управување со отпад.

(10)Доколку отпадната опрема, деловите и материјалите се извезуват, тогаш количеството на таа отпадна опрема се зема предвид при пресметување на целите од ставот (1) од овој член, само, доколку, извозникот има докази дека преработката или рециклирањето биле извршени на начин и под услови што не и штетат на животната средина,согласно овој закон.

(11)Извозникот е должен да доставува извештај за количеството на извезената отпадна опрема до самостоен постапувач или до колетивн постапувач за кои ги врши работите за извоз на посебен образец.

(12)Формата и содржината на евиденцијата од став (6) од овој член како и формата и содржината на обрасците од ставовите (8) и (11) од овој член, ги пропишува министерот . кој раководи со органот за животна средина.

(13) Составен дел на извештајот од ставовите (8) и (11) од овој член се и формулари за пренос на отпад и формуларите за прекуграничниот движење на отпад согласно со прописите за управување со отпадот.

(14) Операторот на инсталација за преработка на отпадна опрема треба да поседува дозвола за преработка на отпад , согласно прописите за управување со отпад како и да ги исполнува условите од членот 21 ставовите (5), (6) и (9) од овој закон , за постигнување на целите за преработка.

(15) Рокот и начинот за доставување на извештаите од ставовите (8) и (11) од овој член, се уредува со договорот склучен меѓу самостојниот постапувач или колективениот постапувач со отпадна опрема и операторот на инсталациите, за вршење на работите од став (6) на овој член,односно извозникот, кој ќе овозможи почитување на обврските за доставување на извештаите до самостојниот постапувач или колективниот постапувач.

(16) Начинот на пресеметување на целите за собирање од член 22 од овој закон, како и, начинот на пресметување на целите за преработка став (1) од овој член, ги пропишува министерот кој раководи со органот за животна средина.

(17)Владата на Република Северна Македонија на предлог на министерот кој раководи со органот за животна средина, целите од став (1) од овој член може да ги ревидира по потреба, во согласност со планските документи од прописите за управување со отпад и ги објавува за наредната година најдоцна до 15 декември во тековната година.

**Член 24**

**Обврска на производителот за финансирање на управувањето со отпадната опрема од домаќинствата**

1. Производителот е должен, да обезбеди целосна покриеност на трошоците,за преземените мерки во системот за одделно собирањето на отпадната опрема од домаќинставта од членот 11 од овој закон , вклучувајќи и трошоци за :

* повретен прием , одделно собирање, времено чување и складирање на отпадната опрема за количествата најмалку на минималните цели за собирање од член 22 од овој закон;
* транспортот, третман преработката и повторната употреба или рециклирање и отстранувањето на остатокот од преработката за отпадната опрема најмалку за количествата за одделно собраната отпадна опрема, согласно членот 23 од овој закон;
* трошоци за јавна комуникација и размена на информации, проширена одговорност на производителот, инвестирање во инфраструкура за одделно собирање, согласно прописте за проширена одговорност за производителот;
* трошоци за финасиски гаранции.и
* .исполнување на други обврски што се утврдени за производителот во одредбите од овој закон.

(2)Трошоците што ги сноси производителот за управување со отпадната опрема од домаќинствата не се прикажуваат одделно при продажба на новата опрема.

(3) Исклучок од став (1) од овој член е малиот производител од член 31 од овој закон кој е должен на посебна сметка на органот за животната средина да уплати паушал во износ од 6000 МКД на годишно ниво најдоцна до 15 февруари во тековната година.

(4) Првиот надоместок од став (3) од овој член, малиот производител го плаќа при регистрацијата од член 31 став (3) од овој закон.

(5) Количетвото на отпадна опрема за која секој одделен производител е должен да обезбеди финансирање на процесите од став (1) соодветствува на неговиот дел од количеството опрема пуштена на пазарот во Република Северна Македонија од страна на сите производители.

(6) Остварувањето на обврските од став (1) од овој член производителот ги остварува согласно овој закон и прописите за проширена одговорност на производителот.

**Член 25,**

**Финансирање на трошоци за управување со заостанат отпад**

Финансирањето на трошоците за управување со заостаната отпадна опрема од домаќинствата , пропорционално ги сносат самостојните постапувачи или колективните постапувачи на производителите, кои постојат на пазарот, пропорционално кога настануваат трошоците, сразмерно на пазарниот удел по категории на опрема.

**Член 26**

**Обврска на производителот за финансирање на управување со отпадна опрема од крајни корисници кои не се приватни домаќинствата**

(1) Производителот е должен да обезбеди финансирањето на трошоците за собирање, преработка и отстранување на отпадната опрема од крајни корисници различни од приватните домаќинства.

(2) Производителот согласно став (1) од овој член е должен да обезбеди на барање на крајниот корисник бесплатно преземење на отпадната опрема која не е отпадна опрема од домаќинствата и за неа да обезбеди третман, преработка и отстранување, доколку опремата ја има испорачано на крајниот корисник на свој трошок.

(3) Заостанатата отпадна опрема што се заменува со нова еднаква опрема, или со нова опрема којашто врши иста функција, може да се презема и на начин кој ќе го договорат производителот и крајниот корисник во моментот на набавка на таа опрема, односно при нејзино преземање ќе договорат друг начин на управување со отпадната опрема, доколку не е спротивен со одредбите од овој закон.

(4) За другата заостаната отпадна опрема за која не е обезбедено управување согласно ставовите (2) и (3) од овој член, крајниот корисник е должен да обезбеди одделно собирање и времено чување и складирање, како и да ја предаде на правно или физичко лице кое има соодветна дозвола за управување со отпад согласно прописите за управување со отпадот.

**Член 27**

**Финансиска гаранција од производителот**

(1)Производителот обезбедува финансиска гаранција за покривање на трошоците за собирање ,третман, преработка и отстранување на целокупната отпадната опрема и обележување на неговите производи согласно член 10 од овој закон, согласно прописите за проширена одговорност на производителот.

(2) Финансиската гаранција се обезбедува за секоја календарска година.

**Член 28**

**Преземање на одговорностите на производителот**

(1) Производителот е должен на свој трошок да обезбеди исполнување на обврските и целите на овој закон, преку повратен прием, одделно собирање, повторна употреба ,рециклирање и преработка на отпадна опрема кој е создадена од пуштањето на опрема на пазарот во Република Северна Македонија.

(2) За исполнување на обврската од став (1) од овој член, производителот може да воспостави и/или да се приклучи кон систем, кој ќе обезбеди:

-редовно преземање и одделно собирање на отпадна опрема како дел од системот за управување со отпадна опрема, и

-повторна употреба, рециклирање и преработка на собраната отпадна опрема.

(3)Производителот исполнувањето на обврските од став (1) и (2) на овој член, може да ги остварува самостојно, со добивање на дозвола за самостоен постапувач согласно прописите за проширена одговорност на производителот или со склучување на договор за превземање на обврските за постапување со отпадна опрема, со колективен постапувач со отпадна опрема кој е основан и поседува дозвола согласно прописите за проширена одговорност на производителот.

**Член 29**

**Обврска на производителот за обезбедување на информации за операторите на инсталации за преработка на отпадна опрема**

(1) За да се олесни подготовката за повторна употреба на отпадната опрема, третман и преработка безбеден за животната средина, вклучувајќи и одржувањето, поправките и рециклирањето, производителот е должен за операторите на инсталациите за третман да обезбеди бесплатно информации со податоци за:

- можностите за повторна употреба и третман, за секој вид на нова опрема;

- детални податоци за составните делови и материјали во опремата и

- местата каде во опрема се наоѓаат опасните супстанции и смеси.

(2) Производителот е должен информациите од став (1) од овој член да ги обезбеди за секој вид на нова опрема којашто за прв пат ја пушта на пазар, во рок од 12 месеци од денот кога опремата е пуштена на пазар.

(3) Податоците од ставот (1) од овој член производителот ги доставува во форма на печатен прирачник, преку интернет услуги или во електронска форма.

**Член 30**

**Информации за крајните корисници**

(1)Производителот е должен, на своја сметка, во прилог на упатството за употреба на опремата за домаќинствата кога се испорачувана крајните корисници да ги информира за:

- забраната за оставање на отпадната опрема како несортиран комунален отпад и обврската за одделно собирање;

- системите за бесплатно враќање и местата за собирање кои се достапни без оглед на производителот или друг оператор кој ги има организирано;

-важноста на улогата и начинот на којшто можат да придонесат крајните корисници во управувањето со отпадната опрема и можните начини за повторна употреба, рециклирање и другите начини на преработка;

- можните негативни влијанија и последици врз здравјето на луѓето и животната средина како резултат на присуството на опасни супстанции во опремата и

- значењето на ознаката од член 10 од овој закон.

(2) Информациите од ставот (1) од овој член се објавуваат на веб страницата на видлив и јасно достапен начин, на местото на продажба, на печатени или во онлајн рекламни материјали, или на веб страниците за онлајн продажба кои ги користи производителот, или преку јавни кампањи за подигање на јавната свест.

(3) Производителот е должен на соодветен начин да ги информира трговците за начинот на преземање на отпадната опрема од крајните корисници и на сите останати трговци во ланецот на испорака на опремата, а посебно трговецо кој ја продава односно испорачува опремата на крајниот корисник.

(4) Обврските на производителот кои произлегуваат од овој член не можат да се пренесат на друг субјект.

(5) Производителот кој продава опрема со помош на комуникација на далечина директно на домаќинства во Република Северна Македонија, или други корисници различни од домаќинства е должен на својата интернет страница или во својот продажен каталог да ги информира крајните корисници за своите обврски од став (1) од овој член како и за начинот на враќање на отпадната опрема.

**Член 31**

**Обрвски за мал производител**

(1) Производителот, кој годишно пушта на пазар во Република Северна Македонија како и производителот кој како краен корисник увезува опрема без посредник до 100 килограми опрема од категориите наведени во член 5 став (1) точка 1, 2 и 4 и до 50 килограми од категориите од точка 3, 5,и 6, од овој закон се смета за мал производител.

(2) Производителот од ставот (1) од овој член е должен да се регистрира во Регистерот, на начин, согласно членот 32 од овој закон, како и да води евиденција и да известува на начин, согласно членот 34 од овој закон.

(3) Во постапката за регистрација од членот 32 од овој закон, малиот производител поднесува барање до стручниот орган за добивање на решение за мал производител во кое се наведува и количеството на опремата која производителот има намера да ја пушти на пазарот во Република Северна Македонија во тековната година.

(4)Производителот барањето за издавање на решение за мал производител до стручниот орган го доставува до 15 јануари секоја година.

(5) Решението за мал производител од ставот (3) од овој член, стручниот орган го издава во рок од 30 дена по добивањето на барањето.

(6) Стручниот орган е должен во Регистарот од членот 32 став (1) од овој закон одделно да ги води производителите и видот и количините на опрема за кои издал решение за мал производител.

(7) Производителот од ставот (1) од овој член не е должен да обезбеди управување со отпадна опрема доколку количеството на опремата што ја пуштил на пазар или ја увезол, не го надминува количеството на годишно ниво утврдено во ставот (1) од овој член, но е должен да го плати годишниот паушален надоместок од членот 24 став (4) од овој закон

**V.РЕГИСТРАЦИЈА, ЕВИДЕНЦИЈА И ИЗВЕСТУВАЊЕ КАКО ОБВРСКА НА ПРОИЗВОДИТЕЛОТ И ИНФОРМАТИВЕН СИСТЕМ**

**Член 32**

**Регистер на производители**

Производителот кој за прв пат пушта на пазар или увезува, како краен корисник, опрема во Република Северна Македонија, се регистрираат кај стручниот орган на начинот и постапката пропишани со прописите за проширена одговорност на производител.

**Член 33**

**Исполнување на обврски преку овластен застапник**

(1) Производителот со седиште во друга држава кој пушта опрема на пазарот во Република Северна Македонија со помош на комуникација на далечина е должен да именува овластен застапник како одговорен субјект за целосно исполнување на обврските на производителот и за тоа да го информира стручниот орган.

(2) Овластениот застапник може да биде правно или физичко лице кое има седиште и кое врши дејност во Република Северна Македонија и кое добило писмено овластување од производителот од став (1) да е негов овластен застапник.

(3) Преку назначувањето на овластениот застапник, оврските кои произлегуваат од овој закон за производителот од ставот (1) од овој член, целосно се пренесени на овластениот застапник.

(4) Овластениот застапник од став (1) од овој член е должен да се регистрира во Регистарот од членот 32 од овој закон.

**Член 34**

**Водење на евиденција, собирање на податоци и известување за управување со отпадната опрема**

(1)Производителот е должен да води евиденција за видот и количество на опрема пуштена за прв пат на пазарот во Република Северна Македонија, според категорија на во текот на една календарска година во пишана и електронска форма.

(2)Производителот најдоцна до 31 март во тековната година е должен до стручниот орган да достави годишен извештај за видот и количината на опрема што ја пуштил на пазар во Република Северна Македониј во претходната календарска година на образец за годишен извештај за опрема пуштена на пазар во пишана и електронска форма. до:

1. стручниот орган кога не обезбедува управување со отпадна опрема согласно со членот 28 од овој закон и го плаќа надоместокот од члан 36 став (1) од овој закон, и

2 стручниот орган кога е мал производител.

(3) Годишен извештај за управување со отпадната опрема, што самостојниот постапувач и колективниот постапувач согласно прописите за проширена одговорност на произбодителот го доставуваат на посебен образец до стручниот орган,треба задолжително да ги содржи следните податоци:

1) назив и седиште на фирмата, или име и адреса на самостојниот постапувач или на колективниот постапувач и негов регистерски број;

2) периодот за кој се известува;

3) количество опрема изразена во килограми по категории на опрема пуштена на пазарот во Република Северна Македонија;

4) количество на вкупно одделно собрана отпадна опрема по категории изразена во килограми;

5) количеството отпадна опрема, по категории, која е рециклирана (вклучително и подготвена за повторна употреба) и преработена, изразена во килограми;

6) количеството отпадна опрема во килограми и делови на отпадната опрема по категории која е отстранета и

7) количеството отпадна опрема, по категории извезена за рециклирање, преработка и отстранување, изразена во килограми.

(4) Формата и содржината на образецот од ставовите (2) ,(3) од овој член ги пропишува министерот кој раководи со органот за животна средина.

(5) Во податоците од став (3) точката 4,се вклучуваат и податоците за одделно собраната отпадна опрема по категории која е преземена од собирачите и операторите на инсталациите за преработка на отпадна опрема (вклучувајќи ја и отпадната опрема преземена од трговците) од производителите или трети лица кои делуваат во нивно име..

(6) Податоците од став (3) од овој член се чуваат најмалку за период од седум години и се дел од електронскиот систем на база на податоци на колективниот односно самостојниот постапувач согласно прописите за проширена одговорност на производителот.

(7) Во Годишниот извештај од став (5) на овој член се наведуваат и податоците што се бараат согласно прописите за проширена одговорност на производителот.

**Член 35**

**База на податоци и информативен систем**

(1) Врз основа на податоците од член 34 и податоците од Регистерот од член 32 од овој закон, стручниот орган воспоставува и води електронска база на податоци за опремата што се пушта на пазарот во Република Северна Македонија и за управувањето со податоците кои се однесуваат на управувањето со отпадната опрема, согласно прописите за проширена одговорност на производителот..

**VI НАДОМЕСТОК ЗА УПРАВУВАЊЕ СО ОТПАДНА ОПРЕМА**

**Член 36**

**Надоместок**

(1) Производителот кој пушта опрема на пазарот во Република Северна Македонија, како и производителот како карен корисник увезува опрема во Република Северна Македонија е должен да плати надоместок за управување со отпадната опрема (во понатамошниот текст: надоместок).

(2)Висината на надоместокот од ставот (1) од овој член, изразена во ден/кг. по категориите на опрема од членот 5 став (1) од овој закон, е следната:

1. Опрема за промена на температурата 100 ден/кг

2. Екрани, монитори и опрема која содржи екрани со површина поголема од 100 cm² 175 ден/кг

3. Ламби 350 ден/кг

4. Голема према 100 ден/кг

5. Мала опрема 150 ден/кг

6. Мала информатичко - комуникациска технологија и телекомуникациска опрема 100 ден/кг

(3)Надоместокот го пресметува врз основа на нето- тежина на опремата по единица парче изразена во килограми за што се составува кватрална пресметка на посебен образец, дури и кога производителот не пушта производи на пазарот во текот на тој квартал.

(4)Обврската за пресметување на надоместокот за производителот настанува од моментот кога за прв пат опремата ја пушта на пазарот на Република Северна Македонија, односно за производителот како карен корисник , од моментот кога започнал да ја користи опремата.

(5)Производителот и производителот како краен корисник кои увезуваат опрема, се должен да го плати надоместокот од ставот (1) од овој член на соодветна уплатна сметка во рамките на трезорска сметка на 15-от ден во тековниот квартален за сите пресметани надоместоци од претходниот квартал.

(6) Надоместокот не се плаќа доколку опремата се извезува во тековната година.

(7)Во случајот од став (8) од овој член, производителот, и производителот како краен корисник производителот кои увезуваат опрема е должен да обезбеди извозна царинска декларација како доказ дека количеството на опрема за која не е пресметан надоместокот од став (1) од овој член е извезена.

(8)Во случај на извоз на опрема за која е платен надоместокот од ставот (1) од овој член, производителот и производителот кој како краен корисник увезува опрема, имаaт право на поврат на уплатениот надоместок за извезената количество на опрема доколку истата повторно се извезе во рок од 5 години сметано од датумот на плаќањето на надоместокот.

(9) За поврат на надоместокот од став (8) на овој член, производителот и производителот како краен корисник треба да поднесат барање на посебен образец заедно со кварталниот извештај од страна на производителот во наредниот квартал, во кој ќе се наведат причините за поврат на надоместок до Управата за јавни приходи.

(10)Поврат на надоместокот се врши со Решение на Управата за јавни приходи по испитување на доставената документација и проверка дали се исполнети условите за враќање на исплатениот надоместок во согласност со овој закон.

(11)Решението на Управата на јавни приходи се донесува најдоцна во рок од 60 дена по приемот на барањето за поврат на надоместок.

(12)Против Решението од став (13) од овој член може да се поднесе жалба до Државната комисија за одлучување во управна постапка и постапка од работен однос во втор степен, во рок од 15 дена од денот на приемот на решението.

(13)По правосилноста на Решението за поврат на надоместокот, Управата за јавни приходи доставува известување до Министерството за финансии врз основа на кое ќе се изврши повратот на надоместокот.

(14)Средствата од надоместокот од ставот (1) од овој член се приход на Буџетот на Република Северна Македонија и се уплатуваат на соодветна уплатна сметка, во рамките на трезорската сметка.

(15)Министерот кој раководи со органот за животна средина, во согласност со министерот кој раководи со органот на државната управа за работите од областа на финасиите ја пропишува формата и содржината на образецот од ставовите (3) и (9) од овој член како и начинот и потребната документација за враќање на уплатениот надоместокот од став (10) од овој член.

**Член 37**

**Обврска за начинот на пресметување, уплатување како и за водење на евиденција за пресметаниот и уплатениот надоместок**

(1)Производителот кој пушта на пазар во Република Северна Македонија опрема, од членот 5 став (1) од овој закон и производителот кој како крaен корисник увезува опрема во Република Северна Македонија (во натамошниот текст: обврзник) согласно одредбите на овој закон е должен навремено и правилно да го пресметува и уплатува надоместокот како и да води, одржува и чува уредна и точна евиденција за пресметаниот и уплатен надоместок.

(2)Врз основа на евиденцијата од ставот (1) од овој член, обврзникот составува и на секои три месеци доставува до Управата за јавни приходи пресметка за уплатениот надоместок на посебен образец, дури и кога производителот не пуштил производи на пазарот во текот на тоа тромесечие.

(3) Управата за јавни приходи пресметките за уплатениот надоместок ги проверува и доколку утврди несоодветно плаќање на надоместокот, со Решение ја утврдува точните количини за кои треба да се плати надоместок.

(4)Против Решението од ставот (3) од овој член може да се поднесе жалба до Државната комисија за одлучување во управна постапка и постапка од работен однос во втор степен, во рок од 15 дена од денот на приемот на решението.

(5)Министерот кој раководи со органот за животна средина, во согласност со министерот кој раководи со органот на државната управа за работите од областа на финасиите, го пропишува начинот за водење, одржување и чување на евиденцијата од ставот (1) од овој член, како и формата и содржината на образецот од ставот (2) од овој член.

**Член 38**

**Ослободување од плаќање на надоместокот**

(1)Од плаќање на надоместокот од членот 36 став (1) од овој закон се ослободени:

1) Производителот како и производителот кој кака краен корисник увезува опрема за која склучил договор за преземање на обврски за управување со отпадната опрема со колективен постапувач, согласно прописите за проширена одговорност.;

2) Производителот кој поседува дозвола како самостоен постапувач , согласно прописите за проширена одговорност.

3. Производителот кој е мал производител, согласно членот 31 од овој закон.

(2) Производителите кои се ослободени од плаќање на надоместокот од став (1) точките 1),2) од овој член се должни да ги исполнат обврските на производител кои произлегуваат од одредбите на овој закон.

**Член 39**

**Користење на надоместокот и програма за финансирање**

Средствата собрани од надоместокот од членот 36 став (1) од овој закон се користат за финасирање и спроведувањето на мерки и активности за управување со отпад утврдени со планските и стратешките документи од областа на отпадот, а кои се насочени кон постигнување на целите на овој закон на начин и постапка пропишана согласно прописите за проширена одговорност на производителот.

**VII ПОСЕБНИ ПРАВИЛА ЗА УПРАВУВАЊЕ СО ОПРЕМА И ОТПАДНА ОПРЕМА**

**Член 40**

**Увоз на опрема и употребувана опрема**

(1) Производителот кој увезува употребувана опрема во Република Северна Македонија, одредбите од овој закон еднакво ќе се применуваат и на увозот на употребуваната опрема како и на увоз на новa опрема.

(2) Царинскиот орган нема да дозволи увоз на опрема доколку производителот не достави потврда за регистрација и регистрациски број согласно со член 32 на овој закон. .

**Член 41**

**Минимални услови за прекуграничен пренос**

(1)Со цел да се направи разлика помеѓу опрема и отпадна опрема во случаите кога носителот на пратката има намера да врши транспорт или транспортира користена опрема, а не отпадна опрема и при тоа тврди дека се работи за користена опрема која е наменета за директно користење и дека целосно е функционална, носителот на таа пратка е должен тоа да го докаже.

(2)Носителот на пратката од став (1) од овој член во поддршка на своето тврдење потребно е да достави соодветна документација, докази за оценката и тестирањето на функционалноста на користената опрема како и соодветна информација од оценката и тестирањето.

(3) Документацијата од став (2) на овој член се доставува до органот кој го одобрува прекугарничниот пренос.

(4)Во отсуство на доказите од став (2) од овој член опремата ќе се третира како отпадна опрема и како нелегална пратката и за истата ќе се постапува согласно прописите за управување со отпад.

(5)Во случаите од став (3) од овој член,трошоците за контрола, проверки и анализи како и за складирање на опремата ги сноси производителот или неговиот овластен застапник или субјектот кој ја подготвил паратката за пренос.

(6)Министерот кој раководи со органот за животна средина, ги пропишува минималните услови за прекуграничен пренос на користена опрема, потребната документација од став (2) од овој член, начинот и доказите за извршеното испитување на функционалноста на користената опрема и содржината на евиденцијата.

**Член 42**

**Доброволно договарање**

Економските оператори, можат да пристапат кон склучување на доброволен договор со органот за животна средина и/или Владата на Република Северна Македонија преку кој ќе ги регулираат меѓусебните права и обврски за да се постигнат исти или повисоки нацинални цели за собирање и повторна употреба и преработка од член 22 и членот 23 од овој закон, како и повисок степен на рециклирање, преработка и обработка и за воведување на сертифицирани системи за управување со животната средина на начин како што е утврдено во прописите за проширена одговорност.

**Член 43**

**Административна соработка и размена на информации**

(1)Надлежните органи одговорни за спроведување на овој закон, соработуваат со надлежни органи од други земји , особено за да се воспостави соодветен проток на информации за исполнување на обврските на производителите согласно одредбите на овој закон и соодветните законите во сила на секоја друга земја.

(2)Административната соработка и размената на информации, особено ќе се спроведува меѓу националните регистри од член 32 од овој закон.

(3)Соработката опфаќа, меѓу другото и доделување на пристап до релевантни документи и информации вклучувајќи ги и резултатите од инспекции, со почитување на одредбите на Законот за заштита на податоци во сила во секоја земјата од кој се бара да соработува.

**VIII. НАДЗОР И НАДЛЕЖНИ ОРГАНИ**

**Член 44**

**Надзорни органи**

(1)Надзор над примената на одредбите на овој закон и прописите донесени врз основа на овој закон врши органот за животната средина.

(2)Инспекциски надзор над примената на овој закон и прописите донесени врз основа на овој закон, врши Државниот инспекторат за животна средина, преку своите државни инспектори за животна средина.

(3)Надзорот над извештаите утврдени согласно со членот 34 од овој закон го врши стручниот орган.

(4)Инспекциски надзор над примената и спроведувањето на овој закон во поглед на обврските од овој закон од страна на трговците член 13 , како и надзор на упавувањето со отпадната опрема во собирните центри член 20 вршат овластените инспектори за животна средина на општините, општините на Градот Скопје и Градот Скопје.

(5)Инспекциски надзор над примена на овој закон во делот на незаконското управување со отпадна опрема од страна на граѓаните и негово оставање или предавање како несортиран комунален отпад,член 12 вршат комуналните инспектори на општините и општините во градот Скопје и градот Скопје .

(6)Инспекциски надзор над примената и спроведувањето на овој закон во делот на ограничување на употреба на опасни супстанции во опремата од член 9 од овој закон, означувањето на опремата од член 10 од овој закони, информирањето на крајните корисници согласно членот 30 ставовите (1) и (2) од овој закон , информирањето на трговците во ланецот на испорака на опрема согласно членот 30 став (3) од овој закон како и информирање на крајните корисници согласно членот 30 став (5) од овој закон од старна производителот кој продава опрема со со помош на комуникација на далечина го врши Државниот пазарен инспекторат, преку своите државни пазарни инспектори.

(7)Надзор на пресметаниот и уплатениот надоместок од страна на производителите, врши Министерството за финансии преку Управата за јавни приходи.

(8)Инспекциски надзор на примената на одредбиде на овој закон кои се однесуваат на плаќањето на надоместокот, ослободување од плаќање на надоместокот, како и pоковите за плаќање на надоместокот од страна на производителите член 36,37 и 38 го врши Управата за јавни приходи преку своите даночните инспектори.

**Член 45**

**Делокруг на надзор на државниот инспектор за животна средина**

(1)Во вршењето надзор од својот делокруг, државниот инспектор за животна средина (во натамошниот текст: инспектор за животна средина) над субјектот на надзорот има право да:

1. врши увид и контрола и да утврди дали се произведува и/или се пушта на пазар опрема , материјали и составни делови согласно барањата за производство и дизајнирање на производите согласно членот 8 од овој закон;
2. врши увид и да утврди дали производителот има преземено мерки со кои ќе обезбеди и организира систем за одделно собирање на отпадната опрема од домаќинствата на пропишан начин, согласно членот 11 ставовите (1) и (2) од овој закон;
3. врши увид и контрола и да утврди правното или физичко лица како краен корисник отпадната опрема која не е отпадна опрема од домаќинствата ја собира и чува одвоено и постапуваат со неа согласно членот 17 ставовите (2) и (3) од овој закон;
4. врши увид и контрола и да утврди дали правното или физичко лице постапува со отпадната опрема согласно членот 18 став (1) од овој закон;
5. врши увид и контрола и да утврди дали правното или физичко лице, како поседувач на отпадна опрема , ја предава собраната отпадна опрема без да ја менува на пропишан начин согласно членот 18 став (4) од овој закон;
6. вршат увид и контрола и да утврди , дали самостојниот или колетивниот постапувач во своите програми за работа имаат предвидено мерки и активности со кои приоритет ќе се даде на собирање на определената отпадна опрема согласно барањата од членот 20 ставовите (1) и (2) од овој закон;
7. врши увид и контрола и да утврди дали правното или физичо лице, кои вршат собирање и/или транспорт на одделно собраната отпаднат опрема, постапува со истата согласно барањата од членот 20 ставовите (3) и (4) од овој закон ;
8. врши увид и контрола и да утврдат дали правното или физичко лице кои врши собирање и привремено складирање на отпадната опрема во собирните места постапува согласно барањата од членот 20 ставовите (5) и (6) од овој закон;
9. врши увид и да утврди дали собирачот ја предава собраната отпадна опрема согласно утврдените барања во член 20 став (7) од овој закон;
10. врши увид и контрола и да утврди дали собирачот води евиденција и чува податоци на пропишан начин согласно член 20 ставови (8) и (9) од овој закон;
11. врши увид и контрола и да утврди дали со отпадната опрема во инсталацијата за преработка на отпадната опрема се постапува со согласно барањата од членот 21 став (1) од овој закон;
12. врши увид и контрола и да утврди дали складирањето на отпадната опрема се врши во услови и на начин согласно членот 21 ставовите (3) и (4) од овој закон;
13. вршат увид и контрола и да утврди дали преработката на отпадната опрема се врши согласно барањата од член 21 ставовите (5) и (6) од овој закон;
14. врши увид и контрола и да утврди дали со материјалите, смесите и составните делови од опремата кои се одвоени при преработката се постапува согласно прописите за управување со отпад (член 21 став (7));
15. врши увид и контрола и да утврди дали производителот обезбедува реализација на националните цели од член 22 став (1) од овој закон а кои се однесуваат на собирањето на отпадната опрема;
16. врши увид и контрола и да утврди дали се утврдуваат годишните цели за собирање на отпадна опрема по категории во килограми во определениот рок (член 22 став (4));
17. врши увид и контрола и да утврди дали производителот обезбедува реализација на националните цели од член 23 од овој закон а кои се однесуваат на преработка и рециклирање на отпадната опрема (член 23 став (1));
18. врши увид и контрола и да утврди дали се утврдуваат годишните цели за преработка, според категорија на отпадна опрема во килограми во определениот рок (член 23 став (5));
19. врши увид и да утврди дали операторот на инсталацијата за преработка на отпадната опрема води евиденција и доставува извештаи на начин и во пропишаната форма согласно членот 23 ставовите (6), (7) и (8) од овој закон;
20. врши увид и да утврди дали правното или физичко лице, извозник кое извезува отпадна опрема доставува извештаи на пропишан начин согласно членот 23 став (11) од овој закон;
21. врши увид и контрола и да утврди дали правното лице кое управува со инсталацијата за преработка на отпадна опрема поседува дозвола, како и дали ги исполнува условите од дозволата (членот 23 став (14));
22. врши увид и да утврди дали производителот обезбедува целосна покриеност на трошоците за финанисирање на управувањето со отпадна опрема од домаќинствата, согласно членот 24 став (1) од овој закон ;
23. врши увид и контрола и да утврди дали производителот, со трошоците за постапување со отпадна опрема постапува согласно член 24 став (2) од овој закон;
24. врши увид и да утврди дали малиот производителот , уплатил паушален надоместок согласно членот 24 став (3) од овој закон;
25. врши увид и контроел да утврди дали се обезбедуваат трошоците за упрвување со заостанатата отпадна опрема согласно членот 25 од овој закон;
26. врши увид и да утврди дали производителот обезбедува финасирање на управувањето и обезебедува преземање отпадната опрема од корисници различни од приватните домаќинства на начин согласно членот 26 став (2) од овој закон;
27. врши увид и контрола и да утврди дали правното или физичко лица како краен корисник обезбедува управување со заостаната отпадна опрема согласно членот 26 став (4) од овој закон;
28. врши увид и контрола дали производителот поседува дозвола за самостојно воспоставување на систем за управување со отпадна опрема, или склучил договор и се здружил со други производители во систем на колективен постапувач, или го платил надоместокот за управување со отпадна опрема, согласно членот 28 од овој закон;
29. врши увид и да утврди дали производителот има обезбедено информации за операторот на инсталација за третман, на начин и во форма , согласно членот 29 од овој закон;
30. врши увид и да утврди дали малиот производител се регистрирал и води евиденција согласно членот 31 став (2) од овој закон;
31. врши увид и контрола и да утврди дали производителот доставува точни податоци за да се утврди како мал производител (31 став (3));
32. врши увид и контрола и да увид дали производителот кој продава производи од членот 5 од овој закон и со помош на комуникација на далечина има именувано овластен застапник и постапува согласно условите и барањата утврдени во член 33 ставови (1) и (2) од овој закон;
33. врши увид и контрола и да утврди дали овластен застапник се регистриран, согласно член 33 став (4) од овој закон;
34. врши увид и контрола и да утврди дали производителот води годишна евиденција за количини на опрема пуштена на пазар (34) став (1) од овој закон;
35. врши увид и контрола и да утврди дали е доставен годишен извештај до стручниот орган во определениот рок за видот и количеството на опрема пуштена на пазар согласно член 34 став (2) од овој закон;
36. врши увид и контрола и да утврди дали податоците од извештаите се чуваат , најмалку за предходните 7 години (член 34 став (6));
37. утврдува и други состојби во негова надлежност.утврдени во овој закон.

(2)На барање на инспектор за животна средина во вршењето на инспекцискиот надзор може да учествува и надлежен државен службеник вработен во стручниот орган.

(3)Државниот инспектор за животна средина е должен да изврши инспекциски надзор, кога тоа ќе го побара стручниот орган без одлагање.

**Член 46**

**Донесување на решенија на инспектор за животна средина**

(1 )При вршењето на инспекцискиот надзор, инспекторот за животна средина со решение:

1. ќе го задолжи производителот опремата, материјалите и составните делови што се произведуваат и/или се пушта на пазар да ги исполнува барањата во однос на производството и дизајнирањето на производите согласно членот 8 од овој закон;
2. ќе го задолжи производителот да презами мерки за исполнување на обврските од членот 11 ставовите (1) и (2) од овој закон;
3. ќе го задолжи крајниот корисник со отпадната опрема која не е отпадна опрема од домаќинствата да постапува согласно членот 17 ставовите (2) и (3) од овој закон;
4. ќе го задолжи правното или физичко лице како поседувач на отпадна опрема со истата да постапува согласно членот 18 став (1) од овој закон;
5. ќе го задолжи правното или физичко лице како поседувач, собраната отпадна опрема да ја предава на пропишан начин согласно член 18 став (4) од овој закон;
6. ќе го задолжи самостојниот или колетивнен постапувач , во своите програми за работа да предвидат мерки и активности со кои приоритет ќе се даде на собирање на определената отпадна опрема , доколку истиот не постапил , согласно барањата од членот 20 ставовите (1) и (2) од овој закон;
7. ќе го задолжи правното или физичко лице кое врши тренспорт на отпадната опрема да преземи мерки со кои ќе се обезбеди собраната отпадна опрема, да не биде оштетена, да не биде изложена на временски услови или други видови на оштетувања или да се загади спротивно на барањата од членот 20 ставовите (3) и (4) од овој закон;
8. ќе го задолжи правното или физичко лице кое управува со собирното место, отпадната опрема да ја складира согласно условите и барањата од членот 20 ставовите (5) и (6) од овој закон, како и да обезбеди пристап на персоналот од инсталацијата за преработка на отпадна опрема до одделно собраната отпадната опрема;
9. ќе го задолжи собирачот да ја предава собраната отпадна опрема согласно утврдените барања во член 20 став (7) од овој закон;
10. ќе го задолжи собирачот да води евиденција и чува податоци на пропишан начин согласно член 20 ставови (8) и (9) од овој закон;
11. ќе задолжи операторот на инсталацијата за преработка на отпадната опрема со одделно собранта отпадната опрема да се постапува согласно барањата од членот 21 став (1) од овој закон;
12. ќе ги задолжи операторот на инсталацијат за третман и преработка на отпадната опрема складирањето и чувањето на отпадната опрема да се врши во услови и на начин согласно членот 21 ставовите (3) и (4), од овој закон;
13. ќе го задолжи правното лице, третманот и преработката на отпадната опрема, што се врши во инсталацијата за преработка да биде во согласност со условите од член 21 ставовите (5) и (6) од овој закон;
14. ке го задолжи правното лице со материјалите, смесите и составните делови добиен по, пред третман и преработка на отпадната опрема да постапи согласно прописите за управување со отпад (21 став (7));
15. ќе го задолжи производителот да обезбедува собирање на отпадната опрема заради реализација на националните цели согласно член 22 став (1) од овој закон;
16. ќе го задолжи производителот, да ги утврдува годишните цели за собирање на отпадна опрема , по категории во килограми во определениот рок (член 22 став (4));
17. ќе го задолжи да обезбедува , рециклирање и преработка на отпадна опрема заради реализација на националните цели за преработка согласно член 23 став (1) од овој закон;
18. ќе го задолжи производителот , да ги утврдува годишните цели за преработка на отпадна опрема според категорија на опрема во килограми во определениот рок (член 23 став (5));
19. ќе го задолжи да правното лице, оператор на инсталацијата за преработка на отпадната опрема да води еводенција и да доставува извештаи на пропишан начин согласно членот 23 ставовите (6), (7) и (8) од овој закон ,
20. ќе го задолжи првното лице или физичко лице,извозник кое врши извоз на отпадна опрема да доставуваат извештаи согласно членот 23 од став (11) од овој закон,
21. ќе го задолжи правното лице кое управува со инсталацијата за преработка на отпадната опрема да обезбеди дозвола за преработка на отпадна опрема како и преработка на отпадната опрема да ја врши согласно условите од дозволата .( член 23 став (14));
22. ќе го задолжи производителот да ги исполни обврските што произлегуваат согласно членот 24 од став (1) од овој закон;
23. ќе го задолжи да постапува согласно на барањата (член 24 став (2));
24. ќе го задолжи малиот производител да ја исполни својата обврската што произлегува согласно членот 24 од став (3) од овој закон,
25. ќе го задолжи да ги исполни своите обврски согласно членот 25 од овој закон;
26. ќе го задолжи производителот да ја презема и обезбеди понатамошно управување со отпадната опрема од крајниот корисник кои не е приватни домаќинства на начин и согласно условите од членот 26 став (2) од овој закон;
27. ќе го задолжи крајниот корисник да обезбеди управување со отпадната опрема согласно членот 26 ставот (4) од овој закон;
28. ќе го задолжи производителот да ги исполни барањата од членот 28 од овој закон;
29. ќе го задолжи производителот да обезбедува информации за операторот на инсталција за третман на начин и во форма , согласно членот 29 од овој закон;
30. ќе го задолжи малиот производител да се регистрира и води евиденција согласно членот 31 став (2) од овој закон;
31. ќе го задолжи малиот производител да доставува точни податоци до стручниот орган доколку дал неточни податоци за да се утврди како мал производител согласно член 31 став (3) од овој закон,
32. ќе го задолжи производителот кој продава опрема по пат на комуникација на далечина, кој не е регистриран во Република Северна Македонија, да назначи овластен застапник како и да го извести сртучниот орган, согласно условите член 33 став (1) и (2) од овој закон;
33. ќе го задолжи овластениот застапник да се регистрира (член 33 став (4);
34. ќе задолжи производителот да води годишна евиденција согласно членот 34 став (1) од овој закон;
35. ќе го задолжи производителот да доставува годишен извешати за количини на опрема пуштени на пазарот, до стручниот орган (член 34 став (2));
36. ќе го задолжи да ги чува податоците согласно членот 34 став (6) од овој закон.

(2)Ако при вршењето на инспекцискиот надзор државниот инспектор за животна средина утврди дека субјектите на надзор не се придржуваат кон барањата од овој закон, со записник ќе ги констатира утврдените неправилности и во решение ќе ги определи соодветните мерки и активности кои треба да ги превзема за надминување на настанатата ситуација како и ќе определи рок кој не може да биде подолг од 30 дена за да ги острани причините за настанатата состојба.

(3)При вршењето на инспекцискиот надзор, државниот инспектор за животна средина на субјектите на надзорот ќе им одреди привремена забрана за вршење на дејност која не може да биде подолг од 15 дена, за неправилностите утврдени од став (1) точки 7), 9), 11), 19), 20) и 25) од овој член.

(4)Против решението на инспектор за животна средина може да се изјави жалба до Државната комисија за одлучување во управна постапка и постапка од работен однос во втор степен, во рок од осум дена од денот на приемот на решението.

(5)Доколку субјектите од став (1) од овој член не постапат согласно со решението на инспектор за животна средина и не ги отстранат причините за настанатата состојба утврдени со решението, инспектор за животна средина ќе поднесе барање за поведување на прекршочна постапка до надлежен прекршочен орган или надлежен суд.

(6)Во случај кога ќе се утврди постоење на непосредна опасност по животот и здравјето на луѓето, инспекторот ќе издаде усна наредба за итно и неодложено отстранување на утврдените неисправности и неправилности кои во записник ги констатира во соработка со Државниот санитарно-здравствен инспекторат, како и ќе ги извести и другите надлежни инспектори или други државни органи за утврдените неправилности и ќе побара нивна интервенција.

(7)Ако констатираните неисправности и неправилности од ставот (6) од овој член, претставуваат опасност за загрозување на животната средина, животот и здравјето на луѓето, инспекторот веднаш ќе ја забрани работата на инсталацијата, објектот, постројката, уредот, како и употреба на средствата и опремата за вршење на дејноста.

(8)Во случаите од ставот (5) од овој член, инспекторот донесува писмено решение во рок од 48 часа од издавањето на усната наредба.

(9)При вршењето на надзорот од ставот (1) од овој член државниот инспектор за животна средина има право за преземање и на други мерки утврдени со прописите за животната средина, прописите за управување со отпад и прописите за инспекциски надзор.

**Член 47**

**Делокруг на надзор на овластените инспектори за животна средина на општините, општините на Градот Скопје и Градот Скопје и комуналните инспектори на општините, општините на Градот Скопје и Градот Скопје**

(1)Во вршењето на надзор од својот делокруг, овластениот инспектор за животна средина на општината, општините во градот Скопје и градот Скопје на субјектот на надзорот има право да:

1. врши увид и контрола и да утврди дали трговецот ја прима отпадната опрема од крајниот корисник, по систем еден на еден (членот 13 став (1));
2. врши увид и контрола и да утврди дали трговецот понудил и врши преземање на отпадната опрема од крајниот корисник од домаќинствата од местото на достава, доколку крајниот корисник сака да ја предаде ( членот 13 став (2));
3. врши увид и контрола и да утврди дали трговецот има обезбедено достапен простор за одделно собирање на отпадната опрема за јавноста со јасно видливи знаци за неговата местоположба, без обврска за купување на слична опрема (членот 13 став (3));
4. врши увид и контрола и да утврди дали трговецот ги исполнува своите обврски за информирање на крајните корисници на пропишан начин согласно членот 13 став (4) од овој закон;
5. врши увиди и контрола и да утврди дали трговецот собраната отпадна опрема без надоместок ја предава на собирач на инсталација за преработка на отпадна опрема согласно членот 13 став (5) од овој закон заедно со придружни формулари;
6. врши увид и контрола и да утврди дали производителот, редовно ја презема собраната отпадна опрема од трговецот согласнo членот 13 став (6) од овој закон ;
7. врши увид и контрола и да утврди дали трговецот има обезбедено простор за повратен прием на отпадната опрема од крајните корисници согласно членот 14 од овој закон;
8. врши увид и контрола и да утврди дали трговецот одбива преземање на отпадната опрема од крајните корисници спротивно на условите од членот 15 од овој закон и истите не ги информира за местата за предавање на отпадната опрема;
9. врши увид и контрола и да утврди дали трговецот води евиденција со точни податоци , на пропишан начин и ја прави достапна на органите на инспекциски надзор согласно членот 16 од овој закон;
10. врши увид и контрола и да утврди дали правното или физичко лице како краен корисник отпадна опрема од домаќинствата ја собира и чува одвоено и постапува со неа согласно членот 17 ставовите (1), (3) и (4) од овој закон;
11. ;вршат увид и контрола и да утврдат дали правниото лице кое управув со собирен центар отпадната опрема ја складира, чува и постапува со истата на начин утврден во членот 20 ставовите (5) и (6) од овој закон;

(2)Во вршењето на надзорот од својот делокруг комуналниот инспектор на општините, општините на Градот Скопје и на Градот Скопје, имаат право да:

1. врши увид и контрола и да утврди дали физичкото лица, ја напушта или предава отпадна опрема како дел од неселектиран комунален отпад (член 12);

**Член 48**

**Донесување на решенија овластените инспектори за животна средина на општините, општините на Градот Скопје и Градот Скопје на комуналните инспектори на општините, општинитие во Градот Скопје и на Градот Скопје како и комуналните инспектори на општините, општинитие во Градот Скопје и на Градот Скопје**

(1)При вршењето на инспекцискиот надзор овластениот инспектор за животна средина со решение:

1. ќе го задолжи трговецот, да презема отпадна опрема од домаќинствата од крајните корисници по системот еден на еден (член 13 став (1));
2. ќе го задолжи трговецот да преземи мерки со кои ќе се овозможи да се презема отпадната опрема од домаќинствата од местото на испорака , доколку крајниот корисник сака да ја предаде (членот 13 став (2)) ;
3. ќе го задолжи трговецот да обезбедено достапен простор и садови за одделно собирање на мала отпадната опрема за јавноста со јасно видливи знаци за неговата местоположба (членот 13 став (3));
4. ќе го задолжи трговецот да ги исполни обврските за информирање на крајните корисници на пропишан начин согласно членот 13 став (4) од овој закон;
5. ќе го задолжи трговецот одделно собраната отпадна опрема да ја предава согласно барањата од членот 13 став (5) од овој закон;
6. ќе го задолжи производителот да преземе мерки со кои ќе обезбеди редовно преземање на отпадната опрема од трговецот (членот 13 став (6));
7. ќе го задолжи трговецот да обезбеди простор или место за преземање на отпадната опрема (член 14) ;
8. ќе го задолжи трговецот да постапува согласно условите од членот 15 од овој закон и
9. ќе го задолжи да води евиденција за количините на преземената собрана и предадена отпадна опрема според категорија и да ја прави достапна на надлежните инспекциски органи во секое време ( (член 16 );
10. ќе го задолжи трговецот да обезбди писмена изјава согласно член 16 став (4) од овој закон;
11. ќе го задолжи крајниот корисник отпадната према од домаќинствата да ја предаде и да постапува со истата согласно членот 17 ставовите (1), (3) и (4) од овој закон ;
12. ќе го задолжи правното лице кое управува со собирен центар да обезбеди условите за складирање и чување на отпадната опрема како и пристап на персоналот од инсталацијата за повторна употреба на отпадната опрема согласно членот 20 ставовите (5) и (6) од овој закон.

(2)При вршењето на инспекцискиот надзор, комуналниот инспектор на општините, општинитие во Градот Скопје и на Градот Скопје со решение:

1. ќе го задолжи правното или физичкото лица отпадната опрема од домаќинствата да ја предадат; како одвоена фракција на комунален отпад во собирен центар или собирно место ( член 12 од овој закон);

(3)Ако при вршењето на инспекцискиот надзор, инспекторите од став (1) и (2) на овој член утврдуваат дека субјектите на надзор не се придржуваат кон барањата од овој закон, со записник ќе ги констатира утврдените неправилности и во решение ќе ги определи соодветните мерки и активности кои треба да ги превзема за надминување на настанатата ситуација како и ќе определи рок кој не може да биде подолг од 30 дена за да ги острани причините за настанатата состојба.

(4)Против решението на инспекторите од став (3) на овој член, може да се изјави жалба до Државната комисија за одлучување во управна постапка и постапка од работен однос во втор степен, во рок од осум дена од денот на приемот на решението.

(5)Доколку субјектите од став (1) и (2) од овој член, не постапат согласно со решението на инспекторот и не ги отстранат причините за настанатата состојба утврдени со решението, инспекторот ќе поднесе барање со поведување на прекршочна постапка до надлежен прекршочен орган или надлежен суд.

(6)Во случај кога ќе се утврди постоење на непосредна опасност по животот и здравјето на луѓето, инспекторот ќе издаде усна наредба за итно и неодложно отстранување на утврдените недостатоци кои во записник ќе ги констатира во соработка со Државниот санитарно-здравствен инспекторат, како и ќе ги извести и другите надлежни инспектори или други државни органи за утврдените неправилности и ќе побара нивна интервенција.

(7)Ако констатираните неисправности и неправилности од ставот (6) од овој член која претставуваат опасност за загрозување на животната средина, животот и здравјето на луѓето, инспекторот веднаш ќе ја забрани работата на инсталацијата, објектот, постројката, уредот, како и употреба на средствата и опремата за вршење на дејноста.

(8)Во случаите од ставот (6) од овој член, инспекторот донесува писмено решение во рок од 48 часа од издавањето на усната наредба.

(9)При вршењето на надзорот од ставот (1) од овој член инспекторите имаaт право преземање и на други мерки утврдени со прописите за животната средина и прописите за инспекциски надзор односно прописите за комунални дејности и јавна чистота во случаите од став (2) од овој член.

**. Член 49**

**Делокруг на надзор на државниот пазарен инспектор**

(1)Во вршењето надзор од својот делокруг, државниот пазарен инспектор (во натамошниот текст: пазарен инспектор ) над субјектот на надзорот има право да:

1. врши увид и контрола и да утврди дали опремата вклучително кабли и резервни делови што се пуштаат на пазарот во Република Севрена Македонија ги исполнуваат барањата кои се однесуваат на составот во однос на присуство на опасни супстанции согласно членот 9 став (1) од овој закон;
2. врши увид и контрола и да утврди дали опремата која е пуштена на пазарот во Република Северна Македонија е означена на начин согласно членот 10 од овој закон;
3. врши увид и контрола и да утврди дали трговецот во својот продажен простор или на друг начин ги информира крајните корисници за можноста за враќање на отпадната опрема како што е утврден во членот 13 став (4) од овој закон;
4. врши увид и контрола и да утврди дали трговецот поседува писмена изјава од производителот согласно член 16 став (4) од овој закон;
5. врши увид и контрола и да утврди дали производителот ги информира крајните корисници на пропишан начин согласно членот 30 ставовите (1) и (2) од овој закон;
6. врши увид и контрола и да утврди дали производителот ги информира трговците во ланецот на испорака на опрема на начин согласно со членот 30 став (3) од овој закон, и
7. врши увид и контрола и да утврди дали производителот кој продава опрема со помош на комуникација на далечина ги информира крајните корисници на начин утврден со членот 30 став (5) од овој закон.

(2)Во вршењето на работите од ставот (1) од овој член државниот пазарен инспектор има право на преземање и на други мерки утврдени со прописите за Државниот пазарен инспекторат, прописите за инспекциски надзор, прописите за безбедност на производи,за зштита на потрошувачите.

**Член 50**

**Донесување на решенија на државниот пазарен инспектор**

(1)При вршење на инспекцискиот надзор, државниот пазарен инспектор со решение:

1. ќе го задолжи производителот опремата вклучително кабли и резервни делови што се пуштени на пазарот во Република Северна Македонија а кои не ги исполнуваат барањата во однос на присуство на опасни супстанции согласно членот 9 став (1) од овој закон да ги повлечи;
2. ќе ги задолжи производителот да ја повлечат од пазар опремата што не е означена согласно со членот 10 од овој закон;
3. ќе го задолжи трговецот да ги информира крајните корисници на начин утврден во членот 13 став (4) од овој закон;
4. ќе го задолжи трговецот да обезбеди писмена изјава од производителот согласно член 16 став (4) од овој закон;
5. ќе го задолжи производителот да ги информира крајните корисници на начин согласно со членот 30 ставовите (1) и (2) од овој закон;
6. ќе го задолжи производителите да информираат трговците на начин согласно со членот 30 став (3) од овој закон, и
7. ќе го задолжи производителот кој продава опрема со помош на комуникација на далечина да ги информира крајните корисници согласно членот 30 став (5) од овој закон.

(2)Ако при вршењето на инспекцискиот надзор државниот пазарен инспектор утврди дека субјектите на надзор не се придржуваат кон барањата од овој закон, со записник ќе ги констатира утврдените неправилности и во решение ќе ги определи соодветните мерки и активности кои треба да ги превзема за надминување на настанатата ситуација како и ќе определи рок кој не може да биде подолг од 30 дена за да ги острани причините за настанатата состојба.

(3)Против решението на државниот пазарниот инспектор може да се изјави жалба до Државната комисија за одлучување во управна постапка и постапка од работен однос во втор степен, во рок од осум дена од денот на приемот на решението.

(4)Доколку субјектите од став (1) од овој член не постапат согласно со решението на државниот пазарниот инспектор и не ги отстранат причините за настанатата состојба утврдени со решението,тогаш инспектор ќе поднесе барање за поведување на прекршочна постапка до надлежен прекршочен орган или надлежен суд.

(5)Во случај кога ќе се утврди постоење на непосредна опасност по животот и здравјето на луѓето, инспекторот ќе издаде усна наредба за итно и неодложено отстранување на утврдените неисправности и неправилности кои во записник ги констатира во соработка со Државниот санитарно-здравствен инспекторат, како и ќе ги извести и другите надлежни инспектори или други државни органи за утврдените неправилности и ќе побара нивна интервенција.

(6)Ако констатираните неисправности и неправилности од ставот (6) од овој член, претставуваат опасност за загрозување на животната средина, животот и здравјето на луѓето, инспекторот веднаш ќе ја забрани работата на инсталацијата, објектот, постројката, уредот, како и употреба на средствата и опремата за вршење на дејноста.

(7)Во случаите од ставот (5) од овој член, инспекторот донесува писмено решение во рок од 48 часа од издавањето на усната наредба.

(8)При вршењето на надзорот од ставот (1) од овој член државниот пазарниот инспектор има право за преземање и н а други мерки утврдени со прописите за пазарен инспекторат , прописите за безбедност на производи, прописите за заштита на портошувачите и прописите за инспекциски надзор.

**Член 51**

**Делокруг на надзор на даночните инспектори на Управата за јавни приходи**

(1)Во вршењето на надзорот од својот делокруг даночниот инспектор, имаат право да:

1. врши увид и контрола и да утврди дали производителот или производителот кој како карен корисник увезува опрема, го пресметува и плаќа надоместокот во определено време (член 36 ставови (1) и (5));
2. да врши увид и контрола и да утврди дали производителот или производителот кој како карен корисник увезува опрема ги исполнуваат условите за ослободување од плаќањето на надоместокот односно условите за поврат на платениот надоместок (член 36 ставови (7) и (8));
3. врши увид и контрола и да утврди дали надоместокот за управување со отпадна опрема се пресметува и уплатува навремено и правилно и дали ја одржува и чува уредна и точна евиденциајта за пресметаниот и уплатениот надемосток согласно член 37 став (1) од овој закон.
4. врши увид и контрола дали обврзникот до Управта за јавни приходи достаува пресметка за уплатениот надоместок во пропишаниот рок (член 37 став (2));

**Член 52**

**Донесување на решенија на даночните инспектори на Управата за јавни приходи**

(1)При вршењето на инспекцискиот надзор, даночните инспектори со решение:

1. ќе го задолжи производителот или производителот кој како карен корисник увезува опрема и кој е обврзник, да го плаќа надоместокот во определен рок (член 36 ставови (1) и (5));
2. ќе ги задолжи производителот или производителот кој како карен корисник увезува опрема кој е обврзник да ја обезбедува потребната документација за ослободување од плаќање на надоместок односно за поврат на платениот надоместок (член 36 ставови (7) и (8));
3. ќе ги задолжи производителот, и производителот кој како карен корисник увезува опрема и кој е обврзник надоместокот за управување со отпадна опрема да го пресметува и уплатува навремено и правилно како и да ја одржува и чува уредена и точна евиденциајта за пресметаниот и уплатениот надемосток согласно член 37 став (1) од овој закон;
4. ќе го задолжи производителот или производителот кој како карен корисник увезува опрема и кој е обврзник да доставува пресметка во пропишаниот рок (член 37 став (2));

(2) Ако при вршењето на инспекцискиот надзор даночниот инспектор утврди дека субјектите на надзор не се придржуваат кон барањата од овој закон, со записник ќе ги констатира утврдените неправилности и во решение ќе ги определи соодветните мерки и активности кои треба да ги превзема за надминување на настанатата ситуација како и ќе определи рок кој не може да биде подолг од 30 дена за да ги острани причините за настанатата состојба.

(3) При вршењето на инспекцискиот надзор, даночниот инспектор на субјектите на надзорот ќе им одреди привремена забрана за вршење на дејност која не може да биде подолга од 30 дена, за неправилностите утврдени од став (1) точки 1) и 3) од овој член.

(4) Против решението на даночниот инспектор може да се изјави жалба до Државната комисија за одлучување во управна постапка и постапка од работен однос во втор степен, во рок од осум дена од денот на приемот на решението.

(5) Доколку субјектите од став (1) од овој член не постапат согласно со решението на даночниот инспектор и не ги отстранат причините за настанатата состојба утврдени со решението, државниот пазарен инспектор ќе поднесе барање за поведување на прекршочна постапка до надлежен прекршочен орган или надлежен суд.

.

**Член 53**

**Примена на одредби од други закони во инспекцискиот надзор**

Во постапката при вршење на инспекциски надзор се применуваат одредбите на Законот за инспекцискиот надзор и Законот за животната средина, Закон за управување со отпад, доколку со овој закон поинаку не е уредено, Закон за проширена одгоорност на производителот во управување со посебните текови на отпад и Законот за даночна постапка.

**Член 54**

**Опомена**

(1)Доколку при вршењето на инспекцискиот надзор државниот инспектор за животна средина, односно државниот пазарен инспектор утврди дека е сторена неправилност од членовите 12, 17 ставовите (1), 20 ставовите (3) и (4) овој закон за прв пат, со записник ќе ги констатира утврдената неправилност со решение ќе изрече опомена и ќе определи рок во кој субјектот на инспекциски надзор е должен да ги отстрани неправилностите утврдени со записник.“

(2) Државниот инспекторат за животна средина води единствена евиденција за изречени опомени.

(3)Формата и содржината на евиденцијата на изречените опомени ја утврдува Директорот на Државниот инспекторат за животна средина.“

**ГЛАВА IX**

**ПРЕКРШОЧНИ САНКЦИИ**

**Член 55**

**Прекршочни санкции од прва категорија**

(1)Глоба во износ од 50 до 250 евра во денарска противвредност за микро трговци, од 250 до 500 евра за мали трговци, од 500 до 800 евра за средни трговци и од 800 до 1.000 евра во денарска противвредност за големи трговци ќе му се изрече за прекршок на правно лице, доколку:

1. напушта или предава отпадна опрема како дел од несортиран комунален отпад (член 12);
2. одбие бесплатно да ја презема отпадната опрема од крајниот корисник, при продажба на нова опрема од домаќинствата, по систем еден на еден (членот 13 став (1));
3. не понуди или одбие бесплатно да ја прими отпадната опрема од крајниот корисник при домашна испорака на нова опрема од домаќинствата од местото на достава, доколку крајниот корисник сака да ја врати (членот 13 став (2));
4. не обезбедува простор за собирање на мала отпадна опрема во продажниот простор или негова непосредна близна, како и не ја информира јавноста за неговата местоположбата, согласно членот 13 став (3));
5. не ги информира на соодветен начин крајните корисници за можноста за враќање и преземање на отпадната опрема во продажниот простор како и на начин утврден со член 13 став (4) од овој закон;
6. не обезбедува редовно преземање на отпадната опрема од домаќинствата од трговецот ( член 13 став (6));
7. не обезбедува простор за повратен прием и преземање на отпадната опрема од крајните корисници, согласно член 14 овој закон;
8. одбива преземање на отпадната опрема од домаќинствата од крајните корисници спротивно на условите од членот 15 од овој закон;
9. не води евиденција за количините на преземената собрана и предадена отпадна опрема според категорија и не ја прави достапна на надлежните инспекциски органи во секое време ( (член 16));
10. не поседува писмена изјава од производителот согласно член 16 став (4) од овој закон;
11. отпадната опрема не ја собира, чува и предава во согласност со членот 17 ставовите (1), (3) и (4) од овој закон ;
12. не постапува со отпадната опрема согласно членот 18 став (1) од овој закон; собраната отпадната опрема не ја предава согласно членот 18 став (4) од овој закон;
13. во своите програми не предвидуваат посебни мерки и активности согласно барањата од членот 20 ставовите (1) и (2) од овој закон;
14. отпадната опрема ја собира, како и транспортира спротивно на барањата од членот 20 ставовите (3) и (4) од овој закон;
15. отпадната опрема во собирните центри или собирните места ја собира и времено складира, спротивно на пропишаниот начин како и не дозволува пристап на персоналот од инсталацијата за преработка на отпадната опрема (членот 20 ставовите (5) и (6));
16. не ја предава собраната отпадна опрема согласно утврдените барања во член 20 став (7) од овој закон;
17. не води евиденција и не чува податоци на пропишан начин (член 20 ставовите (8) и (9));
18. не доставува извештај за извезената отпадна опрема, согласно членот 23 став (11) од овој закон;
19. постаува спротивно на барањата од член 24 став (2) од овој закон;
20. не уплаќа паушален надоместок согласно членот 24 став (3) од овој закон;
21. со заостатанатата отпадна опрема не постапува согласно членот 25 од овој закон;
22. Не обезбедува управување со заостаната отпадната опрема согласно член 26 став (4) од овој закон;
23. не обезбедува информации за операторот на инсталација за третман и преработка на отпадна опрема, согласно членот 29 од овој закон;
24. не обезбедува информации за крајните корисници согласно членот 30 ставовите (1) и (2) од овој закон;
25. не ги информираат трговците во ланецот на испорака на опремата за начинот на преземање на отпадната опрема (член 30 став (3));
26. не ги известува крајните корисници на опремата набавена со помош на комуникација на далечина на соодветен начин согласно членот 30 став (5) од овој закон;
27. не се регистрира како мал производител, не води евиденција и не доставува извештаи согласно член 31 став (2) од овој закон;
28. не назначува овластен застапник и не постапува согласно барањата и условите од членот 33 ставовите (1) и (2) од овој закон;
29. властениот застапник на се регистрирал(член 33 став (4));
30. не води годишна евиденција во пишана и електронска форма за видот и количеството на опрема пуштени на пазарот согласно член 34 став (1) од овој закон;
31. не доставува пресметка до Управата за јавни приходи согласно член 37 став (2)

(2)Глоба во износ до 300 евра во денарска противвредност ќе му се изрече на одговорното лице во правното лице кое управува со отпадна опрема за дејствијата од став (1) од овој член.

(3)Глоба во износ од 250 евра во денарска противвредност ќе му се изрече на физичкото лице за дејствијата од став (1) од овој закон.

(4)На сторителот на прекршокот од овој член, надлежниот прекршочен орган може да му се изрече прекршочна санкција забрана за вршење на дејноста во траење од најмногу 30 дена.

(5)На одговорното лице од ставот (2) од овој член, надлежниот прекршочен орган може да му изрече прекршочна санкција забрана за вршење на должноста во траење од најмногу 30 дена.

(6)Надлежен орган за изрекување на прекршочни санкции од овој член е прекршочниот орган формиран согласно Законот за животна средина.

**Член 56**

**Прекршочни санкции од втора категорија**

(1) Глоба во износ од 500 до 1.000 евра во денарска противвредност за микро трговци, од 1.000 до 2.000 евра за мали трговци, од 2.000 до 3.000 евра за средни трговци и од 3.000 до 6 .000 евра во денарска противвредност за големи трговци ќе му се изрече за прекршок на правно лице, доколку:

1. произведува и/или пушта на пазар опрема, материјали и составни делови која не ги исполнуваат барањата во однос на производството и дизајнирањето на производите согласно членот 8 од овој закон;
2. произведува и пушта на пазар опрема, вклучително кабли и резервни делови кои не ги исполнуваат барањата за состав на опасни супстанции согласно членот 9 од овој закон;
3. опремата која е пуштена на пазар не се означува согласно членот 10 од овој закон;
4. нема обезбедено и организирано систем за одделно собирање на отпадната опрема од домаќинствата на пропишан начин (член 11 ставовите (1) и (2));
5. не ја предава собраната отпадна опрем на пропишан начин (членот 13 став (5) од овој закон);
6. не ја предава и не постапува со отпадната опрема која не е отпадна опрема од домаќинствата на пропишан начин ( член 17 ставовите (2) и (3));
7. отстранува отпадна опрема без да го помине процесот на пред третман (член 21 став (1));
8. отпадната опрема пред третман ја чува и складира спротивно на барањата од членот 21 ставовите (3) и (4) од овој закон;
9. постапуваат спротивно на барањата за предтретам и третман на отпадната опрема од член 21 ставовите (5) и (6) од овој заакон;
10. не обезбеди управување со деловите материјалите и смесите , добиени по преработката на отпадната опрема согласно прописите за управување со отпад (член 21 став (7));
11. не ги утврдува годишните цели за собирање на отпадната опрема, според категории на опрема во килограми во определениот рок (член 22 ставови (4) и (4));
12. не ги утврдува годишните цели за преработка на отпадна опрема според категорија на опрема во килограми во определен рок (член 23 став (5));
13. не води евиденција и не доставува извештаи на начин и во пропишана форма согласно членот 23 ставовите (6), (7) и (8) од овој закон;
14. не го финансира целосниот систем за управување со отпадна опрема од домаќинствата согласно членот 24 став (1) од овој закон;
15. не обезбедува финасирање на трошоците за управување со заостаната отпадна опрема согласно членот 25 од овој закон;
16. одбие бесплатно да ја преземи како и да обезбеди понатамошно управување и финасирање на трошоците за управување со отпадна опрема од крајните корисници кои не се приватни домаќинства согласно членот 26 став (2) од овој закон;
17. не склучи договор со колективен постапувач за управување со отпадна опрема или не обезбеди дозвола за самостоен постапувач за управување со отпадната опрема согласно членот 28 од овој закон;
18. доставил неточни податоци со цел да се покаже како мал производител (член 31 став (3));
19. не доставува годишен извештај до стручниот орган во определн рок за видот и количеството на опрема пуштена на пазар (член 34 став (2));
20. не ги чува податоците од извештаите во определениот рок (член 34 став (7));
21. доставува извештаи со неточни податоци согласно членот 34 од овој закон;
22. намерно прикажува неточни податоци заради ослободување и поврат на надоместокот за опрема (член 36 став (7) и (8));
23. надоместокот за управување со отпадна опрема не го пресметува и уплатува навремено и правилно и не ја одржува, чува уредена и точна евиденцијата за пресметаниот и уплатениот надоместок (член 37 став (1)).

(2)Глоба во износ до 300 до 500 евра во денарска противвредност ќе му се изрече на одговорното лице во правното лице за дејствијата од став (1) од овој член.

(3)Глоба во износ од 300 до 500 евра во денарска противвредност ќе му се изрече на физичкото лице за дејствијата од став (1) од овој член.

(4)На сторителот на прекршокот од овој член, надлежниот суд може да му изрече прекршочна санкција забрана за вршење на дејноста во трање од најмногу една година.

(5)На одговорното лице од ставот (2) од овој член, надлежниот суд може да му изрече прекршочна санкција забрана за вршење на должноста во траење до најмногу една година.

(6)Надлежен орган за изрекување на прекршочни санкции од овој член е надлежниот суд.

**Член 57**

**Прекршочни санкции од терта категорија**

(1)Глоба во износ 6.000 од 8.000 евра во денарска противвредност за микро трговци, од 8.000-10.000 евра во денарска противвредност за мали трговци, од 10.000-15.000 евра во денарска противвредност за средни трговци и од 15.000-30.0000 евра во денарска противвредност за големи трговци ќе му се изрече за прекршок на правно лице, доколку:

1)одделно собраната отпадна опрема ја отстранува пред да го помине процесот на третман и преработка (член 21 став (1));

2) не обезбедува реализација на национални цели за собирање, согласно членот 22 став (1) од овој закон;

3) не обезбедува реализација на национални цели за преработка, согласно членот 23 став (1) од овој закон;

4) преработува отпадна опрема без дозвола, како и не ги исполнува условите од дозволата , согласно членот 23 став (14) од овој закон;

5)не плаќа надоместок за управување со отпадна опрема во определениот рок согласно членот 36 ставовите (1) и (5) од овој закон.

(2)Глоба во износ од 700 до 1.000 евра во денарска противвредност ќе му се изрече на одговорното лице во правното лице за дејствијата од став (1) од овој член.

(3)Глоба во износ од 700 до 1.000 евра во денарска противвредност ќе му се изрече на физичкото лице за дејствијата од став (1) од овој член.

(4)На сторителот на прекршокот од овој член, надлежниот суд може да му се изрече прекршочна санкција забрана за вршење на дејноста во траeње од најмногу една години.

(5)На одговорното лице од ставот (3) од овој член, надлежниот суд може да му изрече прекршочна санкција забрана за вршење на должноста во траење до најмногу една години.

(6)Надлежен орган за изрекување на прекршочни санкции од овој член е надлежниот суд.

**Член 58**

**Прекршочни санкции за физички лица**

(1)Глоба во износ од 50 до 70 евра во денарска противвредност ќе му се изрече на физичко лице за прекршок доколку напушта или предава отпадната опрама како дел од несортиран комунален отпад ( член 12 );

(2)Глоба во износ од 80 до 100 евра во денарска противвредност ќе му се изрече на физичко лице за дејствијата од став (1) од овој член доколку истите ги оставени, фрлени и/или напуштени покрај водни тела и/или во водни тела (реки, езера, бари, мочуришта и слично).

(3)За прекршоците од ставовите (1) и (2) од овој член инспектори за животна средина, овластените инспектори за животна средина, и комуналните инспектори на општината ,на општинате во градот Скопје и на градот Скопје, како и работник на органот на државната управа надлежен за работите од областа на внатрешните работи можат да изречат глоба на самото место со врачување на прекршочен платен налог кој сторителот е должен да го плати во рок од осум дена од врачувањето на прекршочниот платен налог во износ од 50 посто од глобата утврдена во ставовите (1) и (2) од овој член.

(4)Доколку глобата од ставот (3) од овој член не се плати во определениот рок, инспекторите од ставот (3) од овој член поднесува барање за поведување на прекршочна постапка до надлежниот прекршочен орган.

(5)Инспекторите од ставот (3) од овој член се должни да водат евиденција за издадените прекршочни платни налози и за исходот на покренатите постапки.

(6)Во евиденцијата од ставот (5) од овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(7)Личните податоци од ставот (6) од овој член се чуваат пет години од денот на внесување во евиденцијата.

**Член 59**

**Постапка за порамнување и спогодување**

(1)За прекршоците утврдени во членот 55 од овој закон, надлежните инспектори од член 44 на овој закон се должни на сторителот на прекршокот да му предложат постапка за порамнување со издавање на прекршочен платен налог пред да поднесат барање за прекршочна постапка.

(2)Кога сторителот на прекршокот е согласен за поведување на постапка за порамнување, надлежните инспектори во записникот забележуваат дека издаваат прекршочен платен налог.

(3)Кога прекршокот надлежните инспектори го утврдат лично или го утврдат со употреба на соодветни технички средства и направи се должни веднаш да издадат прекршочен платен налог кој го забележуваат во записникот за констатиран прекршок.

(4)Во случаите од ставот (2) од овој член, прекршочниот платен налог го потпишуваат надлежните инспектори и сторителот.

(5)Во случаите од ставот (3) од овој член, прекршочниот платен налог го потпишуваат надлежните инспектори, а може да го потпише и сторителот.

(6)По приемот и потпишувањето на прекршочниот платен налог, сторителот е должен да ја плати изречената глоба во рок од осум дена од денот на приемот на прекршочниот платен налог на сметката означена во правната поука.

(7)Сторителот кој ќе ја плати глобата во рокот од ставот (6) од овој член, ќе плати половина од изречената глоба, за кое право се поучува во правната поука од прекршочниот платен налог.

(8) Доколку глобата не се плати во рокот определен во прекршочниот платен налог, надлежните инспектори се должни да поднесат барање за поведување на прекршочна постапка пред Прекршочната Комисија или надлежниот суд.

(9)За прекршоците утврдени во членовите 56 и 57 од овој закон, надлежните инспектори треба на сторителот на прекршокот да му предложат постапка за спогодување пред да поднесат барање за поведување на прекршочна постапка.

(1)Во случаите кога е постигната согласност за спогодувањето, глобата на сторителот може да биде намалена најмногу за една половина од максимум пропишаната глоба за прекршокот, а во исклучително олеснителни околности глобата може да биде изречена во висина од една третина од пропишаната глоба, и истата има сила на извршна исправа.

(2)Доколку сторителот не ја плати глобата во рокот утврден во спогодбата, истата се доставува до органот на управата надлежен за присилна наплата.

(3)Постапките за порамнување и спогодување се водат согласно со одредбите од Законот за прекршоците.

(4)Надлежните инспектори се должни да водат евиденција за издадените прекршочни платни налози и за исходот на покренатите постапки.

(5) Во евиденцијата од ставот (12) од овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(6)Личните податоци од ставот (13) од овој член се чуваат пет години од денот на внесување во евиденцијата.

(7)Министерот кој раководи со органот за животна средина ја пропишува формата и содржината на прекршочниот платен налог.

**Член 60**

**Водење на прекршочната постапка**

(1) Постапката пред прекршочната комисија се води согласно со одредбите на Законот за животната средина.

(2) Одмерувањето на висината на глобата за правно лице односно за физичко лице се врши согласно Законот за прекршоци.

**X. ПРЕОДНИ И ЗАВРШНИ ОДРЕДБИ**

**Член 61**

**Рокови за спроведување**

(1) Производителот евиденцијата од членот 34 став (1) од овој закон е должен да започне да ја води од 1 јануари 2021 година.

(2) Првото известување на производителот од членот 34 став (2) од овој закон за категориите и количините на опрема којашто ја пуштил на пазар во Република Северна Македонија во текот на една календарска година е должен да го достави до стручниот орган најдоцна до 31 март 2022 година.

(3)Одредбите од член 36 став (1) од овој закон ќе започнат да се применуваат од 01 јануари 2021 година.

(4)Производителот, годишните извештаите со податоците за вкупните количества на опрема изразени во килограми, пуштена на пазар ќе ја доставува до стручниот орган односно до колетивниот постапувач согласно, Законот за управување со електрична и електронска опрема и отпадна електрична и електронска опрема (“Службен весник на Република Северна Македонија” број (6/12, 163/13, 146/15, 39/16) година), заклучно со 31 декември 2021 година.

**Член 62**

**Усогласување на работењето на правните лица кои управуваат со опрема и отпадна опрема**

Правните и физичките лица кои ги вршат дејностите на управување со отпадна опрема се должни да го усогласат своето работење со одредбите од овој закон, во рок од една година од денот на влегувањето во сила на овој закон.

**Член 63**

**Донесување на подзаконски прописи**

(1)Подзаконските акти за извршување на овој закон ќе се донесат во рок од една година години од денот на влегувањето во сила на овој закон.

(2) До денот на влегувањето во сила на подзаконските прописи од ставот (1) од овој член ќе се применуваат постојните подзаконски прописи.

**Член 64**

**Укинување на важноста**

Со денот на отпочнувањето на примената на овој закон престанува да важи Законот за управување со електрична и електронска опрема и отпадна електрична и електронска опрема (“Службен весник на Република Северна Македонија” број (6/12, 163/13, 146/15, 39/16) година)

**Член 65**

**Влегување во сила**

Овој закон влегува во сила осмиот ден од денот на објавувањето во „Службен весник на Република Северна Македонија“ а ќе започне да се применува од 1 јануари 2021 година.

**I. ОБРАЗЛОЖЕНИЕ НА ПРЕДЛОГ НА ЗАКОНОТ**

Во Република Северна Македонија управувањето со електрична и електронска опрема ( во понатамошниот текст: ЕЕО) и отпадна електрична и електронска опрема (во понатамошниот текст: ОЕЕО) претставува еколошки, социјален и економски предизвик. Петта акциона програма за животна средина на ЕУ, наведува дека достигнувањето на одржлив развој бара значителни промени во тековните шеми на развој, производство, потрошувачка и однесување со ЕЕО и препорачува, меѓу другото, намалување на неекономичното трошење на природните ресурси и спречување на загадувањето, при што наведува дека ОЕЕО е една од целните области кои треба да се регулираат, во поглед на примена на начелата за спречување, преработка и безбедно отстранување на ОЕЕО вклучувајќи го и воведувањето на концептот на циркуларна економија.

Во рамките на предложените законски одредби *во главата I Општи одредби*, од Предлог Законот за управување со ЕЕО и ОЕЕО се дефинира предметот на уредување на законот. (член 1) а тоа се барањата за заштита на животната средина, здравјето на луѓето преку спечување или намалување на негативните влијанија од создавањето и управувањето со ОЕЕО кои треба да се исполнат при производаството на ЕЕО и управувањето со ОЕЕО од страна на економските оператори како и другите субјекти кои учествуваат во постапките на производство и управувањето со отпадната електрична и електронска опрема.

Со членот 2 се уредува прашањето за супсидијарната примена на други закони во спроведувањето на овој закон а кои го уредуваат управувањето со отпадот, прописи за хемикалите, безбедоност на производи и заштита на порошувачите , еко дизајн на производи , како и Законот за животна средина и Законот за општа управна постапка.

Со членовите 3 и 4 се уредуваат и целите и начела за заштита на животна средина и здравјето на луѓето , главно, да се заштити и да се подобри квалитетот на животната средина, да се заштити човековото здравје и да се искористат природните ресурси внимателно и рационално со одржливо производстви и потрошувачка. Тие цели се засновани концептот на циркуларна економија како приоритет, вклучувајќи ги и начелото на одговорност на производителот и проценка на животниот циклус на ЕЕО.

Со членот 5 се утврдуваат нови категории на ЕЕО во однос на предходното законско решение и наместо 10 категории сега се ЕЕО е преструктуирана во 6 категории, соглсно Анексот III на Директивата за ОЕЕ. Овие категории ја опфакаат целокупната ЕЕО од домаќинствата и ЕЕО наменета за професионална употреба.вклучувајќи ги и сите употребувани производи кои припагаат на овие карегории пуштени на пазарот во државата. Поблиската лита на производи кои припаѓаат во овие категоии на ЕЕО ќе биде пропишана со правилник со што ќе се транспонира и Анексот II од Директивата за ЕЕО.

Со членот 6 се исклучуваат одредени видови на ЕЕО од примента на одредбите од предлог законот , посебно материјали наманети за специјални воени цели, медицински производи , големи фиксни инсталации и други стационарни индустриски алаки.

Членот 7 го дефинира значењето на одделни изрази употребени во законот. Одредбите на предлог законот се применуваат на производители и производи без оглед на техниката на продажба, вклучувајќи и продавање на далечина.

*II.Главата, Планирање,проектирање исполнување на барањата за заштита на животната средина и пуштање на опермата на пазарот*, генерално го уредуваат прашањето за проширена одговорност на производителот на ЕЕО, на делови и материјали за ЕЕО.

Со член 8 се утврдува рамка за производство и за екодизај на ЕЕО, како обврска на производителите на ЕЕО и производителите на делови и материјали за ЕЕО.

Утврдувањето на проширената одговорност на производителот со овој закон е еден од начините за поттикнување на проектирање , дизајн и производство на ЕЕО кои ќе ги земаат предвид и ќе ги олеснуваат условите за поправка, можна надградба, повторна употреба, расклопување и рециклирање.и кои се утврдени во рамките на мерките за спроведување на Директива 2009/125/EЗ за еко дизајн.

Членот 9 ги утврдува правилата, видовите и роковите за ограничување на употребата на одредени опасни супстанции во ЕЕО, вклучувајќи ги и каблите и резервни делови, со што се транспонира дел од Директивата за РОС односно Анексот III. Останатиот дел на оваа директива е предмет на уредување на прописите за заштита на потрошувачите.

Членот 10 го уредува прашањето за информирање на крајните корисници преку означување на ЕЕО,со која се информираат за обврска за одделно собирање.

*III.Управување со отпадна електрична и електорнска опрема.*Во ова поглавје се уредуваат пршањата за проширена одговорност на произвоителот во однос на управувањето со отпаднта електрична и електронска опрема, обврски на трговецот ,крајните корисни, гадоначаникот.

Со членот 11 се воведува обврска на пороизводителот за обезбедување и организирање на системи за собирање на ОЕЕО од домаќинствата, каде што крајните корисници - потрошувачи и трговците ќе можат да ја враќаат ОЕЕО бесплатно и на пропишан начин . Целта на овие системи е да се зголеми оделното собирање на ОЕЕО како и рециклирањето и / или повторната употреба а се со цел да се минимизира отстранување на ОЕЕО.

Со цел да се постигне повисок ниво на одделно собирање на ОЕЕО и да се минимизира неконтролирано отстранување на ОЕЕО, со членот 12 се забранува отстранувањето на ОЕЕО како несортиран комунален отпад .

Одделното собирање е предуслов за обезбедување на соодветно постапување и рециклирање на ОЕЕО , неопходно за постигнување на повисок степен на заштита на здравјето на луѓето и животната средина. За таа цел, треба да се воспостават системи и да се одредат соодветни објекти за враќање на ОЕЕО вклучувајки ги и времени локации за таа цел.

Обврската за преземање на ОЕЕО на производителот и трговецот и нивната меѓусебна соработка е значајна. Односно, производителите и трговците имаат важна улога во придонесот за успешно собирање на ОЕЕО, и тие треба да ги охрабрат крајните корисници да ја враќаат ОЕЕО на местата за превземање или други места обезбедени од производителот.

Местата одредени за собирање на многу мала ОЕЕО не треба да бидат предмет на дозвола во согласност со прописте за управување со отпад, но трговците треба да водат евиденција за преземената и собрана ОЕЕО од домаќинствата. (член 13, 14, 16 и 17).

Со одредбите од член 15 се гарантираат безбедноста и здравјето на трговците, т.е. се утврдуваат условите кога тие можат да одбијат преземање на ОЕЕО.

Со членот 17 се уредуваат обврските за постапување со ОЕЕО од страна на крајни корисници на ОЕЕО од домаќинствата и ОЕЕО кој не е ОЕЕО од домаќинствата.

.Додека првите можат да изберат една од опциите кои ги има утврдено законот за да истата не заврши како несортиран комунален отпад и да ја предадат ОЕЕО кај трговецот во местата за преземање,собирач собирен центар или друго место определено на локално или регионално ниво.Крајните корисници на ОЕЕО која не е ОЕЕО од домаќинствата постапуваат со истата на начин утврден во членот 26 од овој закон.

Членот 18 ги уредува прашањата за можноста за приклучување кон систем на самостоен или колекетивен постапувач на поседувачите на ОЕЕО која создаваат редовно или повремно ОЕЕО и истата ја поседуваат како резулатат на вршењето на својата дејност. Поседувачите можат да се приклучи во системот за одделно собирање на ОЕЕO преку склучување на договор со самостојни или колективни постапувачи со взаемна согласност..Во останатите сличаи тие се должни да постапуваат со истата согласно одредбите на овој закон односно истите се должни да ја предадат на правно лице кое собира отпадна према или во инсталација за преработка..Исто така со предложените решенија од член 19 се овозможува воспоставување на единствен функционален систем за одделно собирање на ОЕЕО на локално односно регионално ниво, и се редефинира и зголемува одговорноста на градоначалникот.

Според предложеното законско решение, колективните односно самостојните постапувачи соработуваат со градоначаниците на општините и општините во градот Скопје и регионалните систем за управување со отпад. За преземање на заеднички мерки за поттикнување на собирање на ОЕЕО, како и воспоставување на соодветна инфраструктура се склучуваат договори. Предложеното законско решение воспоставува исти правила и постапки за сите колективни и самостојни постапувачи во однос на нивното работење, услови и начин на склучување на договорите,спроведување на активности за известување и подигнување на јавната свест.

Со цел да постигне високо ниво на одделно собирање на ОЕЕО, а особено, со оглед на високото негативно влијание врз животната средина, опремата за размена на температура што содржи супстанции што ја осиромашуваат озонската обвивка и флуорирани стакленички гасови , собирањето на овој вид на отпадна опрема се поставува како приоритетна обврска на колекетивните и самостојни постапувчи кои треба да ја вградат во своите програми за работа.(член 20).

Исто така со предложените законски решенија во членот 20 се регулираат и барањата за начинот на собирање и времено чување и складирање на ОЕЕО, транспорт на ОЕЕО како и негова подготовка за повторна употреба со пристап насочен кон зачувување на суровините и можноста за повторна употреба , рециклирање на вредните ресурси содржани во ОЕЕО.Собирач на ОЕЕО кој има склучено договор со самостоен или колективен постапувач, за собирање времено чување и складирање согласно прописите за проширена одговорност должен е да ја предаде одделно собраната отпадна опрема во инсталација за преработка која е дел од воспоставениот систем на колкетивениот или самостоојнот постапувач. Во ваков случај собирачот кој согласно Законот за управување со отпад води евиденција, должен е во евиденција посебно да ги евидентира и чува податоците за вкупните количини на собрана и вкупните количини на предаден отпадна опрема за колективен или самостоен постапувач.Доколку собира отпадна опрема за повеќе субјекти тогаш податоците од евиденцијата е должен да ги чува пооделно за секој од самостојните или колективните постапувачи. Податоците од евиденцијата ги доставува на начин и во рок кој ќе го договорат во договорот за работа.

Со одредбите од член 21 се уредуваат барањата за правилен третман на целата собрана отпадна опрема вклучувајќи ги и условите за складирање., со што се транспонираат Анексот VII I VIII од Диретивата за .ОЕЕО.

Со предложените законски решенија во членот 21 се забранува и отстранување на ОЕЕО која е одделно собрана, без да ги помине постапките на предтретман и третман. Исто така кога е соодветно, треба да се даде приоритет на подготовката за повторна употреба на ОЕЕО и нејзините компоненти и потрошни материјали. Кога не е соодветно, сета ОЕЕО собрана одделно треба да биде испратена за преработка, во чиј тек треба да се постигне високо ниво на рециклирање и преработка на пропишан начин .Преработката треба да се врши со примена на најдобри достапни техники , како и приоритет треба да се даде на оператори на инсталции кои се вклучени во сертифицирани ситеми за заштита на животната средина.

*IV.Обврски на производителот*Во ова глава се уредуваат прашањата за одговорност на проиводителот во делот за реализација на националните цели за собирање , националните цели за повторна употреба рециклирање и преработка, као и други обврски на производителот.

Со членот 22 се воспоставени националните цели за собирање на ОЕЕО кои треба да ги постигнат производителите , со преодни периоди до постигнувањето на пропишаните 65% цели за собирање на ОЕЕО ,од тежината на производи пуштени на пазар во предходните три години од страна на сите производители, согласно законодавстото на ЕУ.

Колеството на опрема пуштени на пазарот за секој година ќе ја објавува стручниот орган на начин согласно прописите за проширена одоговорност, со пропишување на посебна методологија. Во рамките на оваа методологија ќе се транспонираа и Регулативата на Комисијата 2017/699 за примена , за воспоставувањето на методологијата за пресетка на количините на опрема пуштена на пазар и методологија за пресметка на количината на создадена отпадна према.

Производителот е должен секоја година да ги утврдува сопствените цели за собирање кои како минималното количество на отпадна опрема е должен да го собере во текот на годината, според пропишаниот процент за собирање за соодветната година од годишното количество на ЕЕО пуштена на пазар од негова страна во поседните три години.

Члено 23 ги утврдува националните цели за рециклирање и преработка по категории на ЕЕО.За постигнување на конечните националните цели, министерот кој раководи со органот за животна средина. ќе определува годишните национални цели за период од три години.Производителот секоја година до 31 март, ќе ги утврдува своите годишните цели за повторна употреба, рециклирање и преработка по категорија на опрема изразена во килограми за тековната година од вупно собраната ОЕЕО на годично ниво. .Со предложеното законско решени од членот 23, а со цел да се воведе проток на точни информации и со цел на се избегне дуплирање на податоците за пресметка и следење на реализација на целите, опертаторот на инсталацијата за третман има обврска да известува за количеството на преземена ОЕЕО во инсталацијата и за количеството преземената ОЕЕО предадена за повторна употреба, рециклирање и преработка , пооделно за секој самостоен или колективен постапувач со кој има склучено договор. Исто така операторот на инсталација за третман треба да поседува дозвола, согласно проиписте за управување со отпад, како и да ги постигнува националните цели за преработка за соодветниот период..Со предложеното законско решение се транспонира Анексот V од Директивата за ОЕЕО.

Со членовите 24 и 25 се регулираат обрските на производителот за финасирање на управувањето со ОЕЕО од домаќинствата со кое се обезбедува дека производителите се должни да преземат целосна одговорност за финансирање на целиот синџир на собирање на ОЕЕО, третман , повторна употреба, преработката и отстранување. Со ова законско решение се дава максимален ефект на концептот на проширена одговорност на производителот според кое секој производител е одговорен за финансирање на управувањето со отпадот од сопствени производи. Одговорноста за финансирање на управувањето со историски отпад ќе се дели од страна на сите постоечки производители, преку колективни шеми за финансирање на кои сите производители кои постојат на пазарот придонесуваат пропорционално кога ќе настанат трошоците.

На производителите не му се дозволува да им ги покажат на купувачите, одделно во времето на продажба на нови производи, трошоците за собирање, преработка и отстранување на ОЕЕО.

За финасирање на управувањето со ОЕЕО од крајни корисници кои не се домаќинства, според членот 26 , производителите ги сносат трошоците за управување со ОЕЕО која ја имаат испорачано на крајниот корисник во случај кога испорачува нова опрема.За останатите случаи кога заостаната ОЕЕО се заменува со нова иста или слична опрема понатамошното управување оставено е да се решава со договор помеѓу производителот и крајниот корисник. Доколку не се обезбеди управување на ниеден од предходните два начини тогаш крајниот корисник е одговорен за управување со ОЕЕО на начин соглано овој закон.

Со член 27 се воедува обврска според која секој производител , кога пласира ЕЕО на пазарот, да обезбеди финансиска гаранција за да се обезбеди управувањето со ОЕЕО како и да се спречи трошоците за управувањето со ОЕЕО да се пренесат на државата или на останатите производители на начин кој ќе биде регулиран согласно прописте за проширена одговорност.

Со членот 28 се регулира правото на производителот, доколку одлучи да не го плаќа надоместок за управавуање со ОЕЕО, е должен да обезбеди дозвола за самостојно управување со ОЕЕО или да ги пренесе своите обврски за управување со ОЕЕО со пристапување и склучување на договор со колективен постапувач .

Обврската за обезбедување на информации за идентификација на составните делови и материјали од страна на производителите кои се важни заради олеснување на управувањето со ОЕЕО, а особено за повторната употреба и третманот на ОЕЕО, е регулирана со членот 29.

Со членот 30 се регулира обврската на производителот за обезбедување на информации за крајните корисници за можноста за враќање и собирање на ОЕЕО, информациите за условот да не го оставаат ОЕЕО како несортиран комунален отпад , како и нивната улога во управувањето со ОЕЕО, која што е неопходна за успехот на одделното собирање на ОЕЕО.Со овој член се уредува и обврската на производителот да ги информира трговците и сите субјекти во ланецот на испорака на опремата за начинот на преземање и предавање на отпадната опрема.

Таквите информации бараат и соодветно обележување на ЕЕО, пропишано со член 10, за да се спречи ОЕЕО да заврши во корпи за отпадоци или слични средства на собирање на комуналниот отпад.

Со предложените законски решенија со член 31 се регулира прашањето за мали поизводители кои се исклучени од категоријата на производител и обврските за проширена одговорност на производители. Малиот производител е должен да се регситрира, да води евиденција за колчеството на опрема која ја пуштаат на пазар и еднаш годишно да уплаќа паушал од 6000 денари на сметка на Министерството за животна средина и просторно планирање.

*V.Регистрација, евиденција и известување како и обврска на производителот и информативниот систем*

Со членот 32 се регулира прашањето за регистрација на производителите и нивните овластени застапници како и постапките за известување во регистарот на производители кој поделтално ќе се регулира како дел од Регистарот на производители во Законот за проширена одговорност на производителот.Во цитираниот закон ќе се транспонира Анексот X од Директивата за ОЕЕО како и Уредбата за спроведување на Комисијата 2019/290, за утврдување на формата за регистрација и известувањето во Регистерот на производителите на електрична и електронска опрема.

Со членот 33, за производителот кој има седиште во друга држава и продава опрема во Република Северна Македонија со комуникација на далечина, се воспоставува обврска тој да одреди овластен застапник со седиште во Република Северна Македонија кој ќе биде одговорен за исполнување на обврски на производител во согласност со овој закон.Исто така согласно овој член овластените застапници се должни да се регистрираат во регистерот на производители.

Во член 34 се регулиранаат постапките за известување со податоци и информации за количеството на ЕЕО пуштена на пазарот во Република Северна Македонија , стапките на собирање, подготовка за повторна употреба, преработка или рециклирање, извоз на ОЕЕО и отстранување, кои се неопходни за следење на постигнувањето на целите на овој закон. Годишните обврски за известување за опрема пуштена на пазарот до Стручниот орган како и годишните извештаи за управување со ОЕЕО до стручниот огран се уредени со прописите за проширена одговорност на производителите.

Во членот 35 се воведува обврската за стручниот орган за воспоставување и водење на База на податоци која ќе ги содржи пропишаните податоците и информации добиени при регистрација на производителите и обврските за известување за управување со ЕЕО и ОЕЕО, согласно члент 34, кои ќе бидат дел од Базата на податоци и Информативниот систем за отпад , кој се воспоставува и води согласно прописте за управување со отпад.

Целта за формирање на единствен систем за регистрација на производители на различни текови на отпад во еден Регистер и формирање на единствена База на податоци за отпад и информативен систем за животна средина е да се избегнат преклопувањата и да се укинат дупликациите при регулирање од една страна, а од друга страна ќе се обезбеди кохерентен, унифициран и едноставен систем кој ќе помогне за непречено функционирање и спроведување на обврските на сите засегнати страни.

*VI.Надоместок за управување со отпадна опрема*

Со членот 36, 37,38 и 39 се регулираат прашањата за надоместок за управување со отпадна опрема што производителот ќе ја плаќа врз основа на принципот на загадувачот плаќа, според категорија на опрема во ден/ килограми .Ова законско решение ги вклучува и обврските за водење на евиденција на пресметаниот и уплатен надоместок, правото за враќање на уплатениот надоместок во случаи на извоз на ЕЕО.

Средствата од надоместокот се приход на Буџетот на Република Северна Македонија и ќе се користат за финансирање и спроведување на мерки и активности за управување со отпад утврдени со планските и стратешките документи од областа на отпадот, а кои се насочени кон постигнување на целите на овој закон на начин и постапка пропишана согласно прописите за проширена одговорност на производителот во управувањето со посебните текови на отпад.

Бидејќи се работи за средства кои се приход во Буџетот, Министертвото за финасии преку Управата за јавни приходи и даночните инспектори се органи кои најефикасно ќе придонесат кон контрола, надзор и целесна реализација на овие законски одредби.

*VII Посебни правила за управување со опремата и отпадната опрема*

Со членот 40 се регулира прашањето , според кое за производители кои увезуваат употребувана ЕЕО се применуваат одредбите од овој закон исто како и при узвоз на нова ЕЕО.

Со цел да се спречи преност на отпдна опрема , декларирана како користена опрема, со член 41 се регулираат минималните барања за да може да се реализира пратка на користена ЕЕО согласно прописите за отпад . Тие минимални барања, придонесуваат за избегнување на илегален транспорт на нефункционална ЕЕО односно ОЕЕО. Со овој член се транспонира Анексот VI од Директивата за ОЕЕО.

Со член 42 се овозможува преку доброволно договарање помеѓу Министерството за животна средина и просторно планирање или Владата на Република Северна Македонија и економските оператори да се постигнат пропишаните или повисоки цели од оние утврдени со овој закон , и да се стимулира воведување на сертифицирани системи од страна на инсталациите вклучени во управувањето со ОЕЕО.

Членот 43 го регулира прашањето за административна соработка помеѓу органите надлежни за спроведување на овој закон со нациналните органи на други држави за обезбедување на проток и размена на информации кои ги содржат посебно националните регистри на државите, имајќи ги во предвид прописте за за заштита на податоци во сила во секоја земјата од кој се бара да соработува.

Надзорот е најзначаена ефикасна алатка за правилно спроведување на законот. Со членовите од 44 до 53 се регулирани прашањата од системот за надзор на надлежните инспекциски органи, вклучујаќи ја и постапката за едукација.

Со членовите 55 до 59 се предвидуваат ефективни пропорцинални прекршочни санкции, за правни и физички лица одговорни за управување ЕЕО и ОЕЕО кога ќе бидат прекршени одредбите од овој закон , вклучувајќи ги и постапките за поравнување и посредување.Со ова законско решение досегашната постапка за едукација се заменува со опомена које со решеие че ја изрекуваат надлежните инспектори за полесни неправилности. .Во поглавјето на преодни и завршни одреби се предвидени рокови за отпочување на примена на одредени одредби од законот , рок за донесување на подзаконските акти и рок за влегување во сила на овој закон, вклучувајќи го и рокот на почетокот на неговата примена.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Постојниот систем за управување со ЕЕО и ОЕЕО е ргулиран со Законот за управување со електрична и електронска опрема и отпадна електрична и електронска опрема, воспоставен и услогласен со европското законодавство и соодветните директиви.

Имено, на територијата на Република Северна Македонија во моментот постојат неколку систем за самостојно и колективно управување со ОЕЕО кои ги спроведуваат обврските на производителите што произлегуваа од овој закон, а особено поврзни со постигнувуање на националните цели за собирање на ОЕЕО и на целите за повторна употреба, како и преработка и рециклирање. Досегашното спроведување на овој закони покажа дека во Република Северна Македонија постои потенцијал за собирање на отпад, вклучувајќи ги и ОЕЕО што припаѓа на посебните текови, како и за негова соодветна преработка и рециклирање. Воедно, се увиде дека досегашниот систем има одредени слабости во собирањето и преработката на ОЕЕО кои се поврзани пред се недостаток на потребна инфраструктура и недоволна обученост на персоналот за правилен третман, повторна употреба, преработка и рециклирање на ОЕЕО.

Единиците на локалната самоуправа со досегашната пракса покажаа недоволна активност, слаба координација и соработка со самостојните и колективните постапувачи , недоволно расположливи капацитети и ресурси.

Од друга страна, количеството на отпадна опрема која се создава како последица на обилната понуда на пазарот и континуирано растечката потрошувачката на опремата, е загрижувачки фактор.

Пристапот на концептот за циркуларна економија во управувањето со отпадната опрема има огромен потенцијал опремата да ги зачува своите вредности колку е можно подолго.

Ваквата состојба покрај директното влијание врз животната средина има индиректно влијание и врз економскиот развој затоа што истото значи губиток на ресурси кои можат да бидат употребени, а индиректно влијае и на отварањето на нови работни места.

Усогласувањето со европского зконодавство треба целосно да ја санираат состојбата и досегашната пракса.Предлог законот пропишува постапки и мерки кои значајно придонесуваат за одржливо производство и потрошувачка преку, како прв приоритет, спречување на создавањето на отпадна опрема и дополнително, преку повторна употреба, рециклирање и други видови на преработка на отпадната опрема, со цел минимизирање на отстранувањето на отпадот, што конечно води кон ефикасно користење на ресурсите и продуцирање на вредни секундарни суровини.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Со оглед на тоа што Република Северна Македонија како земја кандидат за влез во ЕУ е обврзана да го усогласи своето законодавство со законодавството на Европската Унија, што од своја страна значи и обврска за примена на сите европски стандарди и најдобри практики, усвојувањето на предложените законски решенија и нивното спроведување ќе обезбедат правилно управување со ЕЕО и ОЕЕО што ќе биде и значаен придонес во заштитата на животката средина и здравјето на луѓето .

Управувањето со ЕЕО и ОЕЕО преку одржливо производство и потрошувачка , спречување на создавањето на отпадна опрема создавање на ефикасен систем за собирање , повторна употреба, рециклирање и други видови на преработка на отпадната опрема, со цел минимизирање на отстранувањето на отпадот ќе овозможи да се достигнат и исполнат барањата согласно ЕУ законодавството.